cyanic-selkie/wikianc huggingface dataset:
കെ.എ. ദാമോദര മേനോൻ
പത്രപ്രവർത്തനം
നിയമലംഘനം നിറുത്തിവച്ച് നിയമസഭാ പ്രവർത്തനങ്ങളിൽ ശ്രദ്ധ കേന്ദ്രീകരിക്കുവാൻ 1933-ഓടെ കോൺഗ്രസ് തീരുമാനമെടുത്തു. ഇക്കാലത്ത് ദാമോദര മേനോൻ പൊതുപ്രവർത്തനം താത്കാലികമായി നിറുത്തിവച്ച് തിരുവനന്തപുരം ലോ കോളജിൽ നിയമപഠനത്തിനു ചേർന്നു. പത്രപ്രവർത്തകനായ കേസരി ബാലകൃഷ്ണപിള്ളയുമായി ബന്ധം സ്ഥാപിക്കുവാൻ ഇദ്ദേഹത്തിനു സാധിച്ചു. പത്രപ്രവർത്തനത്തിൽ പരിശീലനം നേടുവാൻ ഈ ബന്ധം സഹായകമായി. നിയമബിരുദമെടുത്തശേഷം ദാമോദര മേനോൻ തിരുവനന്തപുരത്ത് അഭിഭാഷകവൃത്തി സ്വീകരിച്ചു. ഇക്കാലത്ത് സമദർശി എന്ന വാരികയുടെ പത്രാധിപത്യം ഏറ്റെടുക്കുകയും കേസരിയിൽ എഴുതുകയും ചെയ്തിരുന്നു. 1937-ൽ ദാമോദര മേനോൻ മാതൃഭൂമിയുടെ പത്രാധിപരായി.
മൊറാഴ സംഭവം
കേരളത്തിലെ കോൺഗ്രസ് സംഘടനയിൽ അക്കാലത്ത് ഗാന്ധിയൻ വിഭാഗം എന്നും സോഷ്യലിസ്റ്റ് വിഭാഗം എന്നുമുള്ള വേർതിരിവ് രൂപപ്പെട്ടിരുന്നു. ഇതിൽ ഗാന്ധിസംഘത്തിന്റെ നേതാവാകാൻ ഇദ്ദേഹത്തിനു കഴിഞ്ഞു. തൊഴിലാളിപ്രസ്ഥാനവുമായി ബന്ധപ്പെട്ടുള്ള പ്രവർത്തനങ്ങളിലും ദാമോദര മേനോൻ വ്യാപൃതനായിരുന്നു. 1941 ജൂണിൽ ഇദ്ദേഹം വിവാഹിതനായി. പില്ക്കാലത്ത് രാഷ്ട്രീയരംഗത്തു പ്രശസ്തയായ ലീലാ ദാമോദര മേനോൻ ആയിരുന്നു ഭാര്യ. മാതൃഭൂമി പത്രാധിപരായിരിക്കുമ്പോഴാണ് 1940കളിൽ മലബാറിനെ പിടിച്ചുകുലുക്കിയ മൊറാഴ സംഭവമുണ്ടായത്. കർഷകസംഘം സമ്മേളനവുമായി ബന്ധപ്പെട്ടുണ്ടായ പ്രശ്നത്തിൽ ഒരു പോലീസ് ഇൻസ്പെക്ടർ വധിക്കപ്പെട്ടു. ഈ കേസിൽ വധശിക്ഷ വിധിക്കപ്പെട്ട കമ്യൂണിസ്റ്റ് നേതാവ് കെ.പി.ആർ. ഗോപാലന്റെ ജീവിതം രക്ഷിക്കണമെന്നാവശ്യപ്പെട്ട് 1942 ഫെബ്രുവരി 27-ന് മാതൃഭൂമി മുഖപ്രസംഗം എഴുതി. മാർച്ച് 5-ന് കേരളം ഉടനീളം കെ.പി.ആർ. ദിനം ആചരിച്ചു. നെഹ്രുവും ഗാന്ധിയും ഇടപെട്ടതിനെ തുടർന്ന് വധശിക്ഷ ജീവപര്യന്തം നാടുകടത്തലായി ഇളവുചെയ്തു. ഇതേതുടർന്ന് മാതൃഭൂമി നിരോധിക്കപ്പെട്ടു.
ക്വിറ്റിന്ത്യാ സമരം, ജയിൽവാസം
തിരുവിതാംകൂറിൽ ഉത്തരവാദഭരണം നേടിയെടുക്കുന്നതിനു വേണ്ടിയുള്ള സമരങ്ങളെ സഹായിക്കുവാൻ കോഴിക്കോട് കേന്ദ്രീകരിച്ച് രൂപവത്കരിക്കപ്പെട്ട തിരുവിതാംകൂർ സമരസഹായ കമ്മിറ്റിയുടെ സെക്രട്ടറിയായി ദാമോദര മേനോൻ സേവനമനുഷ്ഠിച്ചു. ക്വിറ്റ് ഇന്ത്യാ സമരത്തോടനുബന്ധിച്ച് 1942-ൽ അറസ്റ്റിലായ ഇദ്ദേഹത്തെ വെല്ലൂരിലെയും അമരാവതിയിലെയും ജയിലുകളിൽ പാർപ്പിച്ചു. 1945 ജൂൺ വരെ തടവിൽ കഴിഞ്ഞു. മോചിതനായതോടെ മാതൃഭൂമിയിൽ പ്രവർത്തനം തുടർന്നു. അതോടൊപ്പം സ്വാതന്ത്ര്യസമര പ്രവർത്തനങ്ങളിലും സജീവമായി പങ്കെടുത്തു. കേരള പ്രദേശ് കോൺഗ്രസ് കമ്മിറ്റിയുടെ (കെ.പി.സി.സി.) ട്രഷറർ, അഖിലേന്ത്യാ കിസാൻ മസ്ദൂർ സംഘത്തിലേക്ക് കേരളത്തിൽ നിന്നുള്ള പ്രതിനിധി, തൃശൂരിൽ നടന്ന (1947) ഐക്യകേരള സമ്മേളനത്തിന്റെ ജനറൽ സെക്രട്ടറി എന്നീ നിലകളിലും പ്രവർത്തിച്ചു. 1948-ൽ ഇദ്ദേഹം മാതൃഭൂമിയുടെ പത്രാധിപത്യം ഒഴിഞ്ഞു.
ഐക്യകേരളം
1948-ൽ ആലുവയിൽ നടന്ന ഐക്യകേരള കൺവെൻഷനിൽ ഐക്യകേരള സമിതിയുടെ പ്രസിഡന്റായി കെ. കേളപ്പനേയും സെക്രട്ടറിയായി ദാമോദര മേനോനേയും തിരഞ്ഞെടുത്തു. 1949-ൽ ദാമോദര മേനോൻ ഇന്ത്യയുടെ ഇടക്കാല പാർലമെന്റിൽ അംഗമായി. കോൺഗ്രസ്സിൽ അക്കാലത്ത് ഡെമോക്രാറ്റിക് ഫ്രന്റ് എന്നൊരു വിഭാഗം ഉരുത്തിരിഞ്ഞു. ആചാര്യ കൃപലാനി ആയിരുന്നു ഈ വിഭാഗത്തിന്റെ നേതാവ്. ദാമോദര മേനോൻ ഇവരോടൊപ്പമായിരുന്നു. ഈ വിഭാഗം പിന്നീട് കിസാൻ മസ്ദൂർ പ്രജാ പാർട്ടി എന്ന പുതിയൊരു രാഷ്ട്രീയ കക്ഷിയായിത്തീർന്നു. പാർട്ടിയുടെ പാർലമെന്ററി സെക്രട്ടറിയായി ദാമോദര മേനോൻ തെരഞ്ഞെടുക്കപ്പെട്ടു. 1952-ൽ കോഴിക്കോട്ടുനിന്ന് പാർലമെന്റംഗമാകുവാൻ ദാമോദര മേനോനു കഴിഞ്ഞു. കിസാൻ മസ്ദൂർ പ്രജാ പാർട്ടിയിൽനിന്നു പിൻവാങ്ങിയശേഷം 1955-ൽ ഇദ്ദേഹം കോൺഗ്രസ്സിൽ തിരിച്ചെത്തി, കെ.പി.സി.സി. സെക്രട്ടറിയായി. കേരളത്തിലെ ആദ്യത്തെ നിയമസഭാ തെരഞ്ഞെടുപ്പിൽ പെരുമ്പാവൂരിൽ നിന്നു മത്സരിച്ച ദാമോദരമേനോൻ പരാജയപ്പെട്ടു. കുന്ദമംഗലത്തുനിന്നും അദ്ദേഹത്തിന്റെ ഭാര്യ ലീല ദാമോദര മേനോൻ ജയിക്കുകയും ചെയ്തു.
വധശിക്ഷ അർമേനിയയിൽ
വധശിക്ഷ നിർത്തലാക്കപ്പെട്ട രാജ്യമാണ് അർമേനിയ. ഇവിടെ അവസാന വധശിക്ഷ നടപ്പിലാക്കിയത് 1991 ഓഗസ്റ്റ് 30-നാണ്. ഒരു വെടിയുണ്ട മാത്രമുപയോഗിച്ചാണ് അവസാന ശിക്ഷ നടപ്പിലാക്കപ്പെട്ടത്. കൊലപാതകം, രാജ്യദ്രോഹം, സൈനികകാര്യങ്ങളുമായി ബന്ധപ്പെട്ട ഗുരുതരമായ കുറ്റങ്ങൾ എന്നിവയ്ക്ക് വധശിക്ഷ നൽകുവാൻ രാജ്യത്ത് നിയമമുണ്ടായിരുന്നു. 2003-ലാണ് വധശിക്ഷ നിർത്തലാക്കപ്പെട്ടത്. വധശിക്ഷയ്ക്കു പകരം ജീവപര്യന്തം തടവുനൽകാനാണ് വ്യവസ്ഥ ചെയ്യപ്പെട്ടത്.
2003-ൽ അർമേനിയ മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ ആറാമത്തെ പ്രോട്ടോക്കോൾ അംഗീകരിച്ചു. ഇത് യുദ്ധസമയത്തെ ഗുരുതരമായ കുറ്റങ്ങൾക്ക് വധശിക്ഷ നൽകാൻ വ്യവസ്ഥ ചെയ്യുന്നുണ്ട്. പതിമൂന്നാമത്തെ പ്രോട്ടോക്കോൾ 2006-ൽ ഒപ്പുവയ്ക്കപ്പെട്ടു. ഇത് എല്ലാ സാഹചര്യങ്ങളിലും വധശിക്ഷ ഒഴിവാക്കാൻ വ്യവസ്ഥ ചെയ്യുന്നു.
അവലംബം
വർഗ്ഗം:വധശിക്ഷ - വിവിധ രാജ്യങ്ങളിൽ
എമിലി സീഡെബെർഗ്
എമിലി ഹാൻ‌കോക്ക് സീഡെബെർഗ്-മക്കിന്നൻ സിബിഇ (ജീവിതകാലം: 17 ഫെബ്രുവരി 1873 - 13 ജൂൺ 1968) ഒരു ന്യൂസിലൻഡ് മെഡിക്കൽ പ്രാക്ടീഷണറും ആശുപത്രി സൂപ്രണ്ടുമായിരുന്നു. രാജ്യത്തെ ആദ്യത്തെ മെഡിക്കൽ ബിരുദധാരി കൂടിയായിരുന്നു അവർ.
ആദ്യകാലജീവിതം
1873-ൽ ന്യൂസീലൻഡിലെ ഒട്ടാഗോയിലെ ക്ലൈഡിലാണ് സീഡെബർഗ് ജനിച്ചത്. ഐറിഷ് ക്വാക്കർ അന്ന തോംസണിന്റെയും 1861-ൽ ന്യൂസിലാൻഡിലേക്ക് കുടിയേറി ഖനനം ആരംഭിച്ച ജർമ്മൻ ജൂത വാസ്തുശില്പിയായിരുന്ന ഫ്രാൻസ് ഡേവിഡ് സീഡെബർഗിന്റെയും മൂന്നാമത്തെ കുട്ടിയായിരുന്നു എമിലി സീഡെബെർഗ്. എമിലിക്ക് മൂന്ന് വയസ്സുള്ളപ്പോൾ കുടുംബം ഡുനെഡിനിൽ സ്ഥിരതാമസമാക്കിയ കാലത്ത് അവളുടെ പിതാവ് സാമ്പത്തികോന്നതി കൈവരിച്ച ഒരു കെട്ടിട കരാറുകാരനായി. നോർമൽ സ്കൂളിലും ഒട്ടാഗോ ഗേൾസ് ഹൈസ്കൂളിലും വിദ്യാഭ്യാസം നടത്തിയ എമിലിയ്ക്ക് അവിടെ ബോർഡ് സ്കോളർഷിപ്പ് ലഭിച്ചു. ഒരു ഡോക്ടറായി പരിശീലിക്കണമെന്ന പിതാവിന്റെ നിർദ്ദേശം ചെറുപ്പം മുതൽക്കുതന്നെ അവൾ അംഗീകരിച്ചു.
കരിയർ
പിതാവിന്റെ പ്രോത്സാഹനത്താൽ, വൈദ്യശാസ്ത്ര പഠനം ആരംഭിച്ച എമിലി, 1891-ൽ യൂണിവേഴ്സിറ്റി ഓഫ് ഒട്ടാഗോ മെഡിക്കൽ സ്കൂളിൽ പ്രവേശനം ലഭിച്ച ആദ്യ വനിതയായി. ഡീൻ ജോൺ സ്കോട്ട് സീഡെബെർഗിനെ പ്രവേശിപ്പിക്കാൻ വിമുഖത കാണിച്ചെങ്കിലും, സ്‌കൂൾ പുരുഷന്മാർക്കും സ്ത്രീകൾക്കും തുറന്നുകൊടുക്കാൻ സർവകലാശാല കൗൺസിൽ തീരുമാനിച്ചു. വിദേശത്ത് മെഡിക്കൽ ബിരുദത്തിന് ചേരാൻ ശ്രമിക്കുന്ന സ്ത്രീകൾക്ക് ലഭിച്ച എതിർപ്പുമായി താരതമ്യപ്പെടുത്തുമ്പോൾ സീഡെബർഗ് നേരിട്ട എതിർപ്പ് ചെറുതായിരുന്നു. മറ്റൊരു വിദ്യാർത്ഥിനിയാ മാർഗരറ്റ് ക്രൂക്ക്‌ഷാങ്ക് രണ്ടാം വർഷത്തിൽ ചേർന്നപ്പോൾ സീഡെബർഗിന്റെ വിദ്യാലയ ജീവിതം കൂടുതൽ എളുപ്പമായി. 1900-ൽ ന്യൂസിലാൻഡിൽ വൈദ്യശാസ്ത്രത്തിൽ ബിരുദം നേടിയ അടുത്ത സ്ത്രീകൾ ആലീസ് വുഡ്‌വാർഡ്, ഡെയ്‌സി പ്ലാറ്റ്‌സ്, ജെയ്ൻ കിൻഡർ എന്നിവരായിരുന്നു.
1896-ൽ ഒട്ടാഗോ യൂണിവേഴ്സിറ്റി മെഡിക്കൽ സ്കൂളിൽ നിന്ന് സീഡെബെർഗ് ബിരുദം നേടി. ഡബ്ലിനിലെ റൊട്ടുണ്ട ഹോസ്പിറ്റലിലും ബെർലിനിലും പ്രസവചികിത്സ, ഗൈനക്കോളജി, കുട്ടികളുടെ രോഗങ്ങൾ എന്നിവയിൽ അവർ ബിരുദാനന്തര ബിരുദം നേടി. ബിരുദാനന്തര ബിരുദ പരിശീലനത്തിനും വിദേശത്തെ പ്രവൃത്തി പരിചയത്തിനും ശേഷം, ഒടുവിൽ ഒരു മെഡിക്കൽ പ്രാക്ടീഷണറായി രജിസ്റ്റർ ചെയ്ത അവർ പിതാവിന്റെ സാമ്പത്തിക പിന്തുണയോടെ ഡുനെഡിനിൽ ഒരു സ്വകാര്യ പ്രാക്ടീസ് ആരംഭിച്ചു. ഡുനെഡിനിലെ സെന്റ് ഹെലൻസ് ഹോസ്പിറ്റലിൽ മെഡിക്കൽ സൂപ്രണ്ടായി നിയമിക്കപ്പെട്ട അവർ 1905-1938 വരെ അവിടെ സേവനമനുഷ്ഠിച്ചു.
സ്വകാര്യ ജീവിതം
1928 ഒക്ടോബർ 8-ന് ലോസ് ഏഞ്ചൽസിൽ വെച്ച് ജെയിംസ് അലക്സാണ്ടർ മക്കിന്നനെ സീഡെബെർഗ് വിവാഹം കഴിച്ചു. ദമ്പതികൾക്ക് കുട്ടികളില്ലായിരുന്നു. 1949-ൽ ജെയിംസ് അലക്സാണ്ടർ മക്കിന്നൻ അന്തരിച്ചു. 1968 ജൂൺ 13-ന് ന്യൂസിലൻഡിലെ ഒമാരുവിലുള്ള പ്രെസ്‌ബിറ്റീരിയൻ സോഷ്യൽ സർവീസ് അസോസിയേഷൻ ഹോമിൽവച്ച് 95-ആം വയസ്സിൽ സീഡെബർഗ് അന്തരിച്ചു.
നഗരമരം
പശ്ചിമഘട്ടതദ്ദേശവാസിയായ ഒരു മരമാണ് പന്തട അഥവാ നഗരമരം. .25 മീറ്ററോളം ഉയരം വയ്ക്കും. കേരളത്തിലും തമിഴ്‌നാട്ടിലും കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ലോറേസീ
കൃത്രിമ ഉപഗ്രഹങ്ങൾ
ഉപഗ്രഹങ്ങൾ :ഉപഗ്രഹങ്ങൾ ഗ്രഹങ്ങൾക്ക്‌ ചുറ്റും പ്രദക്ഷിണം ചെയുന്നതുപോലെ മനുഷ്യനിർമിതമായഉപഗ്രഹങ്ങൾ മുൻകൂട്ടി വിക്ഷേപിച്ച ഭ്രമണപഥത്തിൽ ഗ്രഹങ്ങളെവലയം ചെയുന്നു. ചന്ദ്രൻ ഭൂമിയുടെ സ്വാഭാവിക ഉപഗ്രഹവും ഇൻസാറ്റ്‌ ഇന്ത്യൻ നിർമ്മിതമായതും ഉപഗ്രഹവുമാണ്.ലോകത്തിലെ ആദ്യത്തെ കൃത്രിമഉപഗ്രഹം സ്പുട്നിക് -1 1957 ൽ സോവിയറ്റ്‌ യുണിയൻ വിക്ഷേപിച്ചു.
കൃത്രിമ ഉപഗ്രഹങ്ങൾ വിവിധ ആവശ്യങ്ങൾക്കായി ലോകത്താകമാനം ഉപയോഗിക്കപെടുന്നു .ഇതിൽ സൈനികാവശ്യത്തിനുള്ളതും സൈനികേതരാവശ്യത്തിനുമുള്ള ഭൂമിനിരിക്ഷനം ,ആശയവിനിമയം ,ഗതിനിർന്നയം കാലാവസ്ഥനിരീക്ഷന്നം ,ഗവേഷണം എന്നിവയ്ക്കും ഉപയോഗിക്കപെടുന്നു .സ്പേസ്സ്റ്റേഷനും മനുഷ്യനെ വഹിക്കുന്ന അനേകം പേടകങ്ങളും കൃത്രിമ ഉപഗ്രഹങ്ങളാണ്‌ .നാളിതുവരെ എതാണ്ട് 6600 കൃത്രിമ ഉപഗ്രഹങ്ങൾ വിക്ഷേപ്പിക്കപ്പെട്ടത്തിൽ 3600 എണ്ണത്തോളം ഇപ്പോളും സജീവമാണ് .കൃത്രിമ ഉപഗ്രഹങ്ങൾ കമ്പ്യൂട്ടറുകളാൽ നിയന്ത്രിക്കപ്പെട്ടതും ,ഊർജഉൽപാദനം ,താപനിയന്ത്രണം ,വിദൂരസംവേദനം ,ദിശാനിയന്ത്രണം തുടങ്ങിയ പ്രവർത്തനങ്ങൾ വിവിധ സബ്സിസ്റ്റങ്ങൽ അടങ്ങിയതാണ്.
ചരിത്രം
ന്യുട്ടന്റെ 'കാനൻ ബാൾ' ആണ് ആദ്യത്തെ കൃത്രിമോപഗ്രഹ പഠന സാധ്യതെയെപറ്റിയുള്ള പ്രസിദ്ധിക്കരണം .1903 ൽ റഷ്യൻ സ്കൂൾഅദ്ധ്യപകനായ കോൺസ്റ്റാൻഡിൻ തിസിലോവ്സ്കി കൃത്രിമ ഉപഗ്രഹത്തെ പറ്റിയും അവ വിക്ഷേപിക്കുന്ന രീതിയെപറ്റിയും ,ഭ്രമണപഥത്തിനുവേണ്ട പ്രവേഗത്തെപറ്റിയും എക്സ്പ്ലോറിംഗ് സ്പയ്സ് ഉസിംഗ് ജെറ്റ് പ്രൊപൾഷൻ ഡിവൈസസ്  എന്ന പ്രസിദ്ധിക്കരനത്തിൽ  പ്രതിപാദിച്ചിട്ടുണ്ട് .1945 ൽ പ്രമുഖ നോവൽ ഗ്രന്ഥകർത്താവായ ആർത്തർ സി ക്ലാർക്ക് അദ്ദേഹത്തിന്റെ "വയർലസ് വേൾഡ് "ൽ വന്ന ലേഖനത്തിൽ ആശയവിനിമയത്തിന് മൂന്ന് കൃത്രിമോപഗ്രഹം ഉപയോഗിച്ച് ലോകംമുഴുവനും എത്താൻ പറ്റുമെന്ന് പറഞ്ഞിരുന്നു .1957 ഒക്ടോബർ മാസം 4-ആം തിയതി സോവിയറ്റ് യുനിയൻ സ്പൂട്ട്നിക് -1 കൃത്രിമ ഉപഗ്രഹം ആദ്യമായി വിക്ഷേപിച്ചു അമേരിക്ക 1958 ഫെബ്രുവരി മാസം 1-ആം  തിയതി അവരുടെ എക്സ്പ്ലൊറെർ-1 എന്ന ഉപഗ്രഹം വിജയകരമായി ബഹിരകഷത്ത് വിക്ഷേപിച്ചു .തുടർന്ന് 50 ഓളം രാജ്യങ്ങൾ അവരവരുടെ കൃത്രിമ ഉപഗ്രഹങ്ങൾ വിക്ഷേപിച്ചു .ഇതിൽ പത്തോളം രാജ്യങ്ങൾക്ക് അവരുടെതായ ഉപഗ്രഹങ്ങൾ വിക്ഷേപിക്കാനുള്ളശേഷി ഉള്ളവരാണ് .ഇന്ത്യ സ്വന്തമായി നിർമിച്ച രോഹിണി ഡി -1  എന്ന ഉപഗ്രഹം SLV -3 റോക്കറ്റ് ഉപയോഗിച്ച 1980 ജൂലൈ മാസം 18-1 തിയതി വിക്ഷേപിച്ചു.
ഭ്രമണപഥങ്ങളുടെ വർഗ്ഗികരണം
ആദ്യത്തെ കൃത്രിമ ഉപഗ്രഹം ഭൂമിയെ വലം വയ്ക്കുന്ന വൃത്താകാരമായ ഭ്രമണപഥത്തിൽ ആണ് വിക്ഷേപിച്ചത് .ഭ്രമണപഥത്തിന്റെ ഉയരം ,ചരിവ് ,കേന്ദ്രച്യുതി ഇവയുടെ മാറ്റം അനുസരിച്ച് പലതരത്തിലുള്ള ഭ്രമണപഥമാക്കിമാട്ടവുന്നതാണ്.
കേന്ദ്രബിന്ദുവിനനുസരിച്ചുള്ള ഭ്രമണപഥങ്ങൾ
ഉപഗ്രഹ സബ്സിസ്റ്റ്ങ്ങൾ
ഉപഗ്രഹത്തിന്റെ വിവിധ പ്രവർത്തനങ്ങൾക്ക് അനേകം ആന്തരിക ഘടങ്ങള്ളൊണ്ട് .പ്രധാനമായും ഇവയെ രണ്ടായി തിരിക്കാം .ഹൗസ്കീപിംഗ് ബസ്‌ അഥവാ സ്പൈസ്ക്രാഫ്റ്റ് ബസ്‌ ഉപഗ്രഹത്തെ അതിന്റെ പ്രവർത്തനത്തിന് സഹായിക്കുന്നു .പേലോഡ് ബസ്‌ സറ്റെലിറ്റൈന്റെ ഉപയോഗതിനാവശ്യമായ സിസ്റെങ്ങൾ ഉൾകൊള്ളുന്നതാണ്
ഹൗസ്കീപിംഗ് ബസ്‌
താഴെ പറയുന്ന സബ്സിസ്റ്റങ്ങൽ ഉൾപെട്ടതാണ് ഈ ഭാഗം
ഉപഗ്രഹത്തിന്റെ ആയുസ്സ്
മിക്ക ഉപഗ്രഹങ്ങളും പത്തുകൊല്ലവും അതിനപുറവും പ്രവർത്തിക്കണം .ആയതുകൊണ്ട് എല്ലാ സംവിധാനങ്ങളും അത്രയും നാൾ പ്രവർത്തികാൻവേണ്ടി പ്രത്യേകം രൂപകല്പന ചെയ്തിട്ടുള്ളതാണ്‌.
വടക്കേ അമേരിക്കൻ ചരിത്രം
പത്താം നൂറ്റാണ്ടിൽ വൈക്കിങ്ങുകളാണ് യൂറോപ്പിൽ നിന്ന് വടക്കേ അമേരിക്കയിലേക്കുള്ള സഞ്ചാരത്തിന് തുടക്കം കുറിച്ചതായി രേഖകളിൽ കാണുന്നത്. എഡി 985ൽ അവർ ഗ്രീൻലൻഡിൽ ഒരു താവളം സ്ഥാപിച്ചു. അത് 1400കൾ വരെ നിലനിന്നു.കാനഡയുടെ കിഴക്കേതീരങ്ങളും അവർ പര്യവേക്ഷണം നടത്തിയെങ്കിലും അവിടത്തെ താവളങ്ങൾ അല്പായുസ്സുകളായിരുന്നു. കണ്ടുപിടിത്തങ്ങളുടെ യുഗം ആരംഭിച്ചതും കൊളംബസിന്റെ യാത്രകളാൽ പ്രചോദിതരായും യൂറോപ്പുകാർ വലിയതോതിൽ അമേരിക്കയിലേക്ക് വന്നെത്തുകയും അതോടെ വടക്കൻ തെക്കൻ അമേരിക്കകളിൽ കോളനിവത്കരണം തുടങ്ങുകയും ചെയ്തു. കൊളംബസ് അമേരിക്കയിൽ എത്തുമ്പോൾ തന്നെ അമേരിക്കയിൽ സ്വദേശികളായ റെഡ് ഇന്ത്യൻ വംശജർ വസിച്ചിരുന്നു. അതിനുശേഷമുണ്ടായ കുടിയേറ്റത്തിൽ ഈ സ്വദേശികളെ കുടിയേറ്റക്കാർ പരാജയപ്പെടുത്തി. വടക്കേ അമേരിക്ക യൂറോപ്യൻ കിടമത്സരങ്ങളുടെ കൂത്തരങ്ങായിമാറി. യൂറോപ്പിലെ ശക്തികളായ ബ്രിട്ടണും ഫ്രാൻസും സ്പെയിനും ചേർന്ന് വൻകരയെ പകുത്തെടുത്തു. ഈ രാജ്യങ്ങളുടെ കോളനിവത്കരണത്തിന്റെ ശേഷിപ്പുകൾ ഇന്നും വടക്കേ അമേരിക്കൻ സംസ്കാരങ്ങളിൽ കാണാം.
വടക്കേ അമേരിക്കയിലെ വിഭവങ്ങൾക്കുവേണ്ടി ഈ യൂറോപ്യൻ ശക്തികൾ തമ്മിൽ പല യുദ്ധങ്ങളും നടന്നു. പതിയെ കോളനികൾ സ്വാതന്ത്യത്തിനായി ദാഹിക്കാൻ തുടങ്ങി.അമേരിക്കൻ വിപ്ലവവും മെക്സിക്കൻ സ്വാതന്ത്ര്യ യുദ്ധവും വടക്കേ അമേരിക്കയിലെ പുതിയ ശക്തികളായ രാജ്യങ്ങൾ ജനിപ്പിച്ചു.1867-ൽ കനേഡിയൻ കോൺഫെഡറേഷൻ രൂപം കൊണ്ടതോടെ വടക്കേ അമേരിക്കയിലെ നവരാഷ്ട്രീയ ഭൂപടം പൂർണ്ണമായി.
പത്തൊൻപതാം നൂറ്റാണ്ടുമുതൽ വടക്കേ അമേരിക്കൻ രാഷ്ട്രങ്ങൾ തമ്മിൽ ദൃഢമായ ബന്ധങ്ങൾ വികസിച്ചു വന്നു. ചില ഉരസലുകൾ ഉണ്ടായെങ്കിലും പൊതുവെ ഈ ഭൂഖണ്ഡം സമാധാനവും രാഷ്ടങ്ങൾ തമ്മിലുള്ള സഹകരണവും ആസ്വദിച്ചു.അതേപോലെ തുറന്ന വ്യാപാരവും രാജ്യങ്ങൾ തമ്മിൽ നടക്കുന്നു. ആധുനിക കാലത്തെ വടക്കേ അമേരിക്കയുടെ മുഖ്യ സംഭവികാസങ്ങൾ തുറന്ന വ്യാപാര നയങ്ങളിലെ ഉടമ്പടികളും, മെക്സിക്കോയിൽനിന്നും ലാറ്റിനമേരിക്കയിൽനിന്നും വർധിച്ചുവരുന്ന കുടിയേറ്റവും, മയക്കുമരുന്ന് വ്യാപാരം ഉയർത്തുന്ന ഭീഷണികളുമാണ്.
അവലംബം
വർഗ്ഗം:ചരിത്രം വർഗ്ഗം:ചരിത്രം - വൻകര തിരിച്ച് വർഗ്ഗം:വടക്കേ അമേരിക്ക
നന്മനിറഞ്ഞവൻ ശ്രീനിവാസൻ
വിജി തമ്പി 1990-ൽ സംവിധാനം ചെയ്തു പുറത്തിറക്കിയ ഒരു മലയാളചലച്ചിത്രമാണ് നന്മനിറഞ്ഞവൻ ശ്രീനിവാസൻ. ജയറാം കേന്ദ്രകഥാപാത്രത്തെ അവതരിപ്പിച്ചിരിക്കുന്ന ഈ ചിത്രത്തിന്റെ രചന രഞ്ജിത്താണ് നിർവ്വഹിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വിജി തമ്പി സംവിധാനം ചെയ്ത ചലച്ചിത്രങ്ങൾ വർഗ്ഗം:ജയറാം-ഉർവശി ജോഡി വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ വർഗ്ഗം:രഞ്ജിത് കഥ എഴുതിയ ചലച്ചിത്രങ്ങൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ വർഗ്ഗം:കാവാലം നാരായണപ്പണിക്കരുടെ ഗാനങ്ങൾ വർഗ്ഗം:കാവാലം-ജോൺസൺ ഗാനങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
സാറാ ബൊയയിൻ
ഒരു ഫ്രഞ്ച്-ബുർക്കിനാബെ എഴുത്തുകാരിയും ചലച്ചിത്ര സംവിധായികയുമാണ് സാറാ ബൗയിൻ (ജനനം 1968). അവരുടെ ആദ്യത്തെ മുഴുനീള ചിത്രമായ ദി പ്ലേസ് ഇൻ ബിറ്റ്വീൻ 2010 ൽ പുറത്തിറങ്ങി.
ജീവചരിത്രം
ഫ്രാൻസിലെ മാർനെയിലെ റെയിംസിലാണ് ബൗയിൻ ജനിച്ചത്. ഫ്രഞ്ചുകാരിയായ അവരുടെ അമ്മയും പകുതി ബുർക്കിനാബെയും പകുതി ഫ്രഞ്ചുകാരിയുമായിരുന്ന അവരുടെ പിതാവും ഫ്രാൻസിൽ പഠിക്കുമ്പോൾ കണ്ടുമുട്ടി.
ആദ്യം ഗണിതശാസ്ത്രം പഠിച്ചിരുന്ന ബൗയിൻ പിന്നീട് ഛായാഗ്രഹണത്തിലേക്ക് തന്റെ ശ്രദ്ധ മാറ്റി. ലൂയിസ് ലൂമിയർ സ്കൂൾ ഓഫ് സിനിമാട്ടോഗ്രഫിയിൽ പഠിച്ചു. അവർ നിരവധി സിനിമകൾക്ക് ക്യാമറ വുമണായി പ്രവർത്തിക്കുകയും ഒടുവിൽ സ്വന്തമായി സംവിധാനം ചെയ്യുകയും ചെയ്തു. 2000-ൽ അവർ ലെസ് എൻഫാന്റ്സ് ഡു ബ്ലാങ്ക് എന്ന ഡോക്യുമെന്ററി സിനിമ സൃഷ്ടിച്ചു.
ബർക്കിനാ ഫാസോയിലെ തന്റെ ആഫ്രിക്കൻ പൈതൃകത്തെ കുറിച്ച് ഗവേഷണം നടത്തിയതിന് ശേഷം 2003-ൽ അവർ മെറ്റിസ് ഫാകോൺ എന്ന പുസ്തകം എഴുതി. അപ്പർ വോൾട്ടയുടെ ചരിത്രത്തെക്കുറിച്ചും (കൊളോണിയൽ കാലത്ത് ബുർക്കിന ഫാസോ അറിയപ്പെട്ടിരുന്നതായി) ആഫ്രിക്കൻ സ്ത്രീകൾക്കും ഫ്രഞ്ച് സൈനികർക്കും ജനിച്ച കുട്ടികളെക്കുറിച്ചും കുട്ടികളെ അനാഥാലയങ്ങളിൽ പാർപ്പിക്കാൻ നിർബന്ധിതരായ അമ്മമാരെക്കുറിച്ചും അവർ പഠിച്ചു. Metisse façon ലെ കഥാപാത്രങ്ങൾ ഈ കുട്ടികളെ അടിസ്ഥാനമാക്കിയുള്ളതാണ്.
പ്രധാനമായും സമ്മിശ്ര-വംശവും പ്രവാസവും എന്ന വിഷയത്തിൽ കൃഷി, ആഫ്രിക്കൻ, കോഡെസ്രിയ എന്നിവയ്‌ക്കായി ബോയയിൻ ലേഖനങ്ങളും എഴുതിയിട്ടുണ്ട്.
അവരുടെ ആദ്യത്തെ ഫീച്ചർ-ലെങ്ത് ഫിലിം നോട്ട്രെ എട്രാഞ്ചെരെ ("ദി പ്ലേസ് ഇൻ ബിറ്റ്വീൻ"; 2010) ആണ്, ഹോളിവുഡ് റിപ്പോർട്ടർ "തന്റെ വേരുകളിലേക്ക് മടങ്ങുന്ന ഒരു ദ്വിജാതിയായ ഒരു ഫ്രഞ്ച് യുവതിയെക്കുറിച്ചുള്ള മനോഹരമായി നിരീക്ഷിച്ച ഡോക്യുഡ്രാമ" എന്ന് വിശേഷിപ്പിച്ചു. ബുർക്കിന ഫാസോയിലേക്ക് മടങ്ങുന്ന ആമി എന്ന സമ്മിശ്ര വംശജയായ സ്ത്രീയെ അടിസ്ഥാനമാക്കിയുള്ളതാണ് സിനിമയുടെ ഇതിവൃത്തം. 2010-ലെ ടൊറന്റോ ഇന്റർനാഷണൽ ഫിലിം ഫെസ്റ്റിവലിൽ പ്രീമിയർ ചെയ്‌ത ഈ ചിത്രത്തിന്റെ സഹ-രചയിതാവ് ഗെല്ലെ മേസ് ആണ്. ഏഴ് വർഷമെടുത്താണ് ചിത്രം നിർമ്മിച്ചതെന്ന് ബോയയിൻ അവകാശപ്പെട്ടു. ആഫ്രിക്കൻ സിനിമകൾ നിർമ്മിക്കുന്നതിന് മുമ്പ് താൻ അധികം കണ്ടിട്ടില്ലെന്ന് അവർ പറഞ്ഞു.
2013 സെപ്തംബർ 23 നും 25 നും ഇടയിൽ ഘാനയിലെ അക്രയിൽ നടന്ന ആഫ്രിക്കൻ വിമൻ ഇൻ ഫിലിം ഫോറത്തിലെ പ്രസംഗകരിൽ ഒരാളായിരുന്നു ബൊയെയ്ൻ.
പുറംകണ്ണികൾ
വർഗ്ഗം:1968-ൽ ജനിച്ചവർ വർഗ്ഗം:ആഫ്രിക്കൻ ചലച്ചിത്ര സംവിധായകർ
മന്നാർ ജില്ല
ശ്രീലങ്കയിലെ 25 ജില്ലകളിൽ ഒന്നാണ് ജില്ലയാണ് മന്നാർ ജില്ല(Mannar District (மன்னார் மாவட்டம் മന്നാർ മാവട്ടം; මන්නාරම දිස්ත්‍රික්කය). ശ്രീലങ്കയിലെ രണ്ടാം തലത്തിലുള്ള ഭരണവിഭാഗമാണ് ജില്ലകൾ. അവിടത്തെ കേന്ദ്ര ഗവണ്മെന്റ് നിയമിക്കുന്ന ജില്ലാ സെക്രട്ടറിയാണ് (നേരത്തേ ഗവണ്മേന്റ് ഏജന്റ് എന്നറിയപ്പെട്ടിരുന്നു) ഭരണം നടത്തുന്നത്. മന്നാർ ദ്വീപിൽ സ്ഥിതിചെയ്യുന്ന മന്നാർ ആണ് ജില്ലയുടെ ആസ്ഥാനം.
ചരിത്രം
ബി.സി അഞ്ചാം നൂറ്റാണ്ടിനും എ.ഡി. പതിമൂന്നാം നൂറ്റാണ്ടിനും ഇടയിൽ, ഇന്നത്തെ മാന്നാർ ജില്ല രാസരട്ടൈയുടെ ഭാഗമായിരുന്നു. മാന്നാർ ജില്ലയുടെ ഭാഗങ്ങൾ പിന്നീട് കൊളോണിയൽ ഭരണകാലത്തിന് മുമ്പുള്ള ജാഫ്ന രാജ്യത്തിന്റെ ഭാഗമായിരുന്നു ഈ ജില്ല പിന്നീട് പോർച്ചുഗീസ് ഭരണത്തിലും, ഡച്ചുകാരുടെ കീഴിലും തുടർന്ന് ബ്രിട്ടീഷ് നിയന്ത്രണത്തിലുമായിരുന്നു. 1815-ൽ ബ്രിട്ടീഷുകാർ സിലോൺ ദ്വീപിന്റെ മുഴുവൻ നിയന്ത്രണവും നേടി. അവർ ദ്വീപിനെ വംശീയ അടിസ്ഥാനത്തിൽ ലോ കൺട്രി സിംഹളീസ്, കാൻഡ്യൻ സിംഹളീസ്, തമിഴ് എന്നിങ്ങനെയുള്ള മൂന്ന് ഭരണ വിഭാഗങ്ങളായി വിഭജിച്ചു. ഈ ജില്ല തമിഴ് ഭരണവിഭാഗത്തിന്റെ ഭാഗമായിരുന്നു. 1833-ൽ, കോൾബ്രൂക്ക്-കാമറൂൺ കമ്മീഷൻ ശുപാർശകൾ അനുസരിച്ച്, വംശീയ അധിഷ്ഠിത ഭരണ ഘടനകളെ അഞ്ച് ഭൂമിശാസ്ത്രപരമായ പ്രവിശ്യകളായി വിഭജിച്ച് ഒരൊറ്റ ഭരണകൂടമായി ഏകീകരിച്ചു. മാന്നാർ ജില്ലയും ജാഫ്ന ജില്ലയും വണ്ണി ജില്ലയും ചേർന്ന് പുതിയ നോർത്തേൺ പ്രോവിൻസ് രൂപീകരിച്ചു
സിലോണിന് സ്വാതന്ത്ര്യം ലഭിച്ചപ്പോൾ നോർത്തേൺ പ്രോവിൻസിലെ മൂന്ന് ജില്ലകളിൽ ഒന്നായിരുന്നു മന്നാർ. 1978- സെപ്റ്റംബറിൽ മാന്തൈ ഈസ്റ്റ് ഡിവിഷൻ പുതുതായി രൂപീകരിച്ച മുല്ലത്തീവ് ജില്ലയുടെ ഭാഗമാക്കി.
ശ്രീലങ്കയിലെ വംശീയകലാപം നടന്ന സമയത്ത് മന്നാർ ജില്ലയിൽ ഉൾപ്പെടുന്ന ഭൂരിഭാഗം പ്രദേശവും തമിഴ് പുലികളുടെ നിയന്ത്രണത്തിൽ ആയിരുന്നു. 2008-ൽ ശ്രിലങ്കൻ സൈന്യം ജില്ലയുടെ നിയന്ത്രണം തിരിച്ചുപിടിച്ചു.
ഭൂമിശാസ്ത്രം
ശ്രീലങ്കയുടെ വടക്ക് പടിഞ്ഞാറ് ഭാഗത്തായി നോർത്തേൺ പ്രോവിൻസിലായാണ് മന്നാർ ജില്ല സ്ഥിതിചെയ്യുന്നത്. ഈ ജില്ലയുടെ വിസ്തീർണ്ണം 1996 ചതുരശ്ര കിലോമീറ്റർ അഥവാ 771 ചതുരശ്ര മൈൽ ആണ്.
ജലസേചനത്തിനായി നിർമ്മിച്ച കാട്ടുക്കരൈ കുളം സ്ഥിതിചെയ്യുന്ന പ്രദേശത്തായി കറുത്ത കളിമണ്ണ് കാണപ്പെടുന്നു.ഇത്തരം കളിമണ്ണ് ശ്രീലങ്കയിൽ ഈ പ്രദേശത്ത് മാത്രമേ കാണപ്പെടുന്നുള്ളൂ, ഇത് സിമന്റ് നിർമ്മാണത്തിനായി ഉപയോഗിക്കപ്പെടുന്നു.
ശ്രീലങ്കയിലെ ഏറ്റവും നീളം കൂടിയ നദികളിൽ രണ്ടാം സ്ഥാനത്ത് നിൽക്കുന്ന അരുവു ആറ് മന്നാർ, അനുരാധപുര എന്നീ ജില്ലകളിലായി ഒഴുകുന്നു.
ആർട്ടീസിയൻ കിണറുകളും ജലഭൃതങ്ങളും(aquifer) മന്നാർ ജില്ലയിൽ കാണപ്പെടുന്നു.
ജീവജാലങ്ങൾ
ശ്രീലങ്കയിലെ മറ്റ് പ്രദേശങ്ങളിൽ കാണപ്പെടാത്ത സസ്യങ്ങളും ജീവികളും മന്നാർ ജില്ലയിൽ കാണപ്പെടുന്നു. ബൊവാബാബ് എന്നറിയപ്പെടുന്ന അഡൻസോണിയ ഡിജിറ്റാറ്റ വളരുന്ന ശ്രീലങ്കയിലെ ചുരുക്കം ചില സ്ഥലങ്ങളിൽ ഒന്നാണ് ഈ ജില്ല. രാമസേതുവിന് (ആഡംസ് ബ്രിഡ്ജ്) സമീപമുള്ള ജാഫ്ന ദ്വീപ്, മന്നാർ ഉൾക്കടൽ, നാച്ചിക്കുട എന്നിവിടങ്ങളിൽ കടൽപ്പശുവിനെ കാണപ്പെടുന്നു, അമിതമായ  വേട്ടയാടലിനാലും മീൻപിടിത്തത്തിനായി ഉപയോഗിക്കുന്ന വലകളിൽ കുടുങ്ങന്നതിനാലും വംശനാശഭീഷണി നേരിടുന്ന ഇവയെ  ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആൻഡ് നാച്ചുറൽ റിസോഴ്‌സ് വംശനാശ സാദ്ധ്യതയുള്ള ജീവികൾ(Vulnerable VU) എന്ന വിഭാഗത്തിൽ ഉൾപ്പെടുത്തിയിരിക്കുന്നു. ഗുരുതരമായ വംശനാശത്തിന്റെ വക്കിലുള്ളതും ടറന്റുല വംശത്തിൽ പെടുന്നതുമായ രാമേശ്വരം അലങ്കാരച്ചിലന്തിയെ (Poecilotheria hanumavilasumica) ശ്രീലങ്കയിൽ ആദ്യമായി കണ്ടെത്തിയത് ഈ പ്രദേശത്തിലാണ്, ഇന്ത്യക്ക് പുറത്ത് ആദ്യമായി ഇവയെ കണ്ടെത്തിയത് മാന്നാറിലാണ് റാംസർ ഉടമ്പടി പ്രദേശങ്ങളിൽ ഉൾപ്പെടുന്ന വാൻകലൈ വന്യജീവി സങ്കേതം മന്നാർ ജില്ലയിൽ സ്ഥിതിചെയ്യുന്നു.
കുറിപ്പുകൾ
വർഗ്ഗം:ശ്രീലങ്കയിലെ ജില്ലകൾ വർഗ്ഗം:മന്നാർ ജില്ല
കുരുക്ഷേത്രം (ചലച്ചിത്രം)
ബസന്ത് പിക്ചേഴ്സിനു വേണ്ടി ബി.എസ്. രംഗ നിർമിച്ച മലയാളചലച്ചിത്രമാണ് കുരുക്ഷേത്രം. തിരുമേനി പിക്ചേഴ്സ് വിതരണം നിർവഹിച്ച ഈ ചിത്രം 1970 മാർച്ച് 06-ന് കേരളത്തിൽ പ്രദർശിപ്പിച്ചു തുടങ്ങി.
അവലംബം
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ വർഗ്ഗം:ഭാസ്കരൻ- രാഘവൻ ഗാനങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
രമ ഗോവിന്ദരാജൻ
രമാ ഗോവിന്ദരാജൻ,ഫ്ലൂയിഡ് ഡയനാമിക്സിൽ പ്രതേക പരിശിലനം നേടിയിട്ടുള്ള ശാസ്ത്രജ്ഞയാണ്.അവർ ജവഹർലാൽനെഹ്രു സെന്റർ ഫോർ അഡ്വാൻസ്ഡ് സയന്റിഫിക്രിസർച്ചിൽ എഞ്ചിനീയറിങ്ങ് മെക്കാനിക്സ് വിഭാഗത്തിലാണ് ജോലി ചെയ്തിരുന്നത്. കൂടാതെ ഹൈദ്രാബാദിലെ ടിഐഎഫ്ആറിൽ TIFR Hyderabad പ്രൊഫസറായിരുന്നു. 2007 ലെ ശാന്തി സ്വരൂപ്പ് ഭട്നഗർ പുരസ്കാരം നേടിയിട്ടുണ്ട്.
വിദ്യാഭ്യാസം
അവർ 1984ൽ ഡൽഹിയിലെ ഐഐടിയിൽ നിന്ന് കെമിക്കൽ എഞിനീയറിങ്ങിൽ ബി.ടെക് ബിരുതം നേടിയിട്ടുണ്ട്. 1986ൽ ഫിഡാൽഫിയയിലെ ഡ്രെക്സൽ സർവകലാശാലയിൽ നിന്ന് കെമിക്കൽ എഞിനീയറിങ്ങിൽ എം.എസ് ബിരുദാനന്ദ ബിരുദം നേടി.1994ൽ ബെംഗളൂരു വിലെ ഐഐടിയിൽ നിന്ന് എയറോ സ്പേസ് എഞിനീയറിങ്ങിൽഡൊക്ടറൽ ബിരുദം നേടി.1994ൽ കാൽടെക്കിൽ എയറോനോട്ടിക് വിഭാഗത്തിൽ പോസ്റ്റ് ഡൊക്ടറൽ ഗവേഷണം ചെയ്തു..
തൊഴിൽ
ബെംഗളൂരുവിലെ നാഷണൽ എയറോ സ്പേസ് ലാബറട്ടരീസിൽ(National Aerospace Laboratories) കമ്പ്യൂട്ടേഷണൽ ആന്റ് തിയററ്റിക്കൽ ഫ്ലൂയിഡ് ഡൈനാമിക്സ് വിഭാഗത്തിൽ ശസ്ത്രജ്ഞയായാരുന്നു ജോലി തുടങ്ങിയത്.അവിടെ 1988 മുതൽ 1998 വരെ ജോലി ചെയ്തു. 1998 മുതൽ 2012 വരെ ജവഹർലാൽ നെഹ്രു സെന്റർ ഫോർ അഡ്വാൻസ്ഡ് സയന്റിഫിക് റിസർച്ച്ൽ അധ്യാപകവൃത്തിക്കു ചേർന്നു. അവർ ടിഐഎഫ്ആർ കേന്ദ്രത്തിൽ ഇന്റർഡിസിപ്ലീനറി സയൻസസിൽ പ്രൊഫസറായിരുന്നു. അവർ അനവധി സാങ്കേതിക കടലാസ്സുകൾ പ്രസിദ്ധീകരിച്ചിരുന്നു. കുറച്ചു പുസ്തകങ്ങൾ പ്രസിദ്ധീകരിച്ചിട്ടുണ്ട്.
പുരസ്കാരം
അവർക്കു കിട്ടിയ അനവധി പുരസ്കാരങ്ങളിൽ പേരെടുത്തു പറയേണ്ടത് 2007 ലെശാന്തി സ്വരൂപ് ഭട്നഗർ പുരസ്കാരം ആണ്. അവർക്ക് 1987ൽ യുവശാസ്ത്രജ്ഞർക്കുള്ള പുരസ്കാരവും, 1996ൽ ഏറ്റവും നല്ല ശസ്ത്രജ്ഞർക്കുള്ള നാഷണൽ എയറോ സ്പേസ് ലാബ്ബറട്ടറീസിന്റെ പുരസ്കാരവും2004ൽ സിഎൻആർ റാവു ഒറേഷൻ പുരസ്കാരവും കിട്ടിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ശാസ്ത്രജ്ഞർ
ഓപ്പൺസ്റ്റാക്ക്
ഇന്റർനെറ്റ് അടിസ്ഥാനമാക്കിയുള്ള ഒരു കമ്പ്യൂട്ടിങ്ങ് രീതിയായ ക്ലൗഡ് കമ്പ്യൂട്ടിങ്ങിങിനു വേണ്ടിയുള്ള പൂർണ്ണമായും സൗജന്യവും, തുറന്ന സോഴ്സ് കോഡുമുള്ള ഒരു സോഫ്‌റ്റ്‌വെയറാണ് ഓപ്പൺസ്റ്റാക്ക്. വിവിധ ഉപയോഗങ്ങൾക്കു വേണ്ടിയുള്ള നിരവധി ഘടകങ്ങൾ ഒന്നിച്ചു ചേർന്ന ഒരു പ്രൊജക്ടാണിത്. നെറ്റ്വർക്കിങ്, സ്റ്റോറേജ്, വെർച്വലൈസേഷൻ തുടങ്ങിയ വിവിധ സേവനങ്ങളെ ഒരുമിച്ചു ചേർത്ത് ഒരു കുടക്കീഴിൽ കൊണ്ടു വന്ന് ഉപയോഗിക്കാൻ ഓപ്പൺസ്റ്റാക്ക് അനുവദിക്കുന്നു. ഉപയോക്താക്കൾക്കായി വെബ് അധിഷ്ഠിത് കൺട്രോൾ പാനലും, കമ്മാൻഡ് ലൈൻ അടിസ്ഥാനമാക്കിയ കൺട്രോളും നിലവിലുണ്ട്. അപ്പാച്ചേ ലൈസൻസിനു കീഴിലാണ് ഓപ്പൺസ്റ്റാക്ക് പ്രവർത്തിക്കുന്നത്.
അമേരിക്കയുടെ ബഹിരാകാശ ഏജൻസിയായ നാസയും, ഇന്റർനെറ്റ് അധിഷ്ഠിത കമ്പനിയായ റാക്ക്സ്പേസും കൂടെ സംയുക്തമായി 2010 ൽ തുടങ്ങിയ പ്രൊജക്ടായിരുന്നു ഓപ്പൺസ്റ്റാക്ക്. നിലവിൽ ഓപ്പൺസ്റ്റാക്ക് ഫൗണ്ടേഷൻ എന്ന സംഘടനയാണ് ഈ പ്രൊജക്ട് നിലനിർത്തിപ്പോരുന്നത്. ഏതാണ്ട് 200ൽ അധികം കമ്പനികൾ ഓപ്പൺസ്റ്റാക്ക് കമ്മ്യൂണിറ്റിയിൽ അംഗങ്ങളായുണ്ട്. റെഡ് ഹാറ്റ്, നെറ്റ്ആപ്പ്, എച്ച്.പി, ഐ.ബി.എം., ഇന്റൽ, സിസ്കോ, യാഹൂ, നെക്സന്റാ, ഒറാക്കിൾ, മിരാന്റിസ് എന്നിവ ഓപ്പൺസ്റ്റാക്ക് കമ്മ്യൂണിറ്റിയുടെ ഭാഗമാണ്.
ഓരോ ആറുമാസത്തെ ഇടവേളകളിലാണ് ഓപ്പൺസ്റ്റാക്കിന്റെ പുതിയ വെർഷനുകൾ പുറത്തിറങ്ങുന്നത്. റിലീസിന്റെ ഓരോ ഘട്ടത്തിലും, കമ്യൂണിറ്റിയിൽ നിന്നും അഭിപ്രായങ്ങളും, നിർദ്ദേശങ്ങളും സംഘടന സ്വീകരിക്കുകയും നടപ്പിലാക്കുകയും ചെയ്യുന്നു. 2015 മെയ് മാസത്തിൽ റിലീസ് ചെയ്യുന്ന വെർഷനായ കിലോയിനു വേണ്ടിയുള്ള സമ്മിറ്റായിരുന്നു അവസാനമായി നടന്നത്, ഇത് 2014 നവംബറിൽ പാരീസിൽ വച്ചാണ് നടന്നത്.
ചരിത്രം
2010 ൽ അമേരിക്കയുടെ ബഹിരാകാശ ഏജൻസിയായ നാസയും, റാക്ക്സ്പേസ് എന്ന ഹോസ്റ്റിംഗ് കമ്പനിയും കൂടെ സംയുക്തമായാണ് ഓപ്പൺസ്റ്റാക്ക് എന്ന പ്രൊജക്ട് തുടങ്ങുന്നത്. സാധാരണ ഹാർഡ്വെയറുകളുടെ സഹായത്തോടെ ക്ലൗഡ് കമ്പ്യൂട്ടിങ് സേവനം നൽകുന്ന കമ്പനികളെ സഹായിക്കുക എന്ന ഉദ്ദേശത്തോടുകൂടിയാണ് ഈ പ്രൊജക്ട് ആരംഭിക്കുന്നത്. കമ്യൂണിറ്റിയുടെ ആദ്യ റിലീസിന്റെ പേര് ഓസ്റ്റിൻ എന്നതായിരുന്നു. കൃത്യമായ ഇടവേളകളിൽ അപ്ഡേറ്റുകളും, പുതിയ റിലീസുകളും പുറത്തിറക്കാൻ കമ്മ്യൂണിറ്റി തീരുമാനിക്കുകയായിരുന്നു.
2011 ൽ കമ്യൂണിറ്റി ഓപ്പറേറ്റിംഗ് സിസ്റ്റമായ ഉബുണ്ടുവിന്റെ ഡെവലപ്പേഴ്സ്, ഓപ്പൺസ്റ്റാക്കിനെ അവരുടെ പുതിയ വെർഷനിലേക്ക് ഉൾപ്പെടുത്താൻ തീരുമാനിച്ചു. ഓപ്പൺസ്റ്റാക്കിന്റെ ബെക്സർ എന്ന വെർഷൻ ഉബുണ്ടു, അവരുടെ പുതിയ റിലീസായ 11.10 ന്റെ കൂടെ പുറത്തിറക്കി. ഉബുണ്ടു ഓപ്പൺസ്റ്റാക്കിന് പൂർണ്ണമായ സപ്പോർട്ട് നൽകുമെന്ന് അവരുടെ സ്പോൺസർ കമ്പനിയായ കനോനിക്കൽ പ്രഖ്യാപിച്ചു.
ഡെബിയൻ അവരുടെ ഏഴാമത്തെ റിലീസായ വീസിയിൽ ഓപ്പൺസ്റ്റാക്കിന്റെ കാക്ടസ് വെർഷൻ കൂടി ഉൾപ്പെടുത്തി. 2012 ൽ റെഡ്ഹാറ്റ് അവരുടെ ഓപ്പൺസ്റ്റാക്ക് ഡിസ്ട്രിബ്യൂഷൻ പ്രസിദ്ധപ്പെടുത്തി. ജൂലൈ 2013 ലെ ഓപ്പൺസ്റ്റാക്കിന്റെ ഗ്രിസ്സി റിലീസോടെ, റെഡ്ഹാറ്റ് ഓപ്പൺസ്റ്റാക്കിന് പൂർണ്ണമായ കൊമേഴ്സ്യൽ സപ്പോർട്ടും പ്രഖ്യാപിച്ചു.
ഘടകങ്ങൾ
ലഘുചിത്രം ഒരു മോഡുലാർ ആർകിടെക്ചറിലുള്ള സംവിധാനമാണ് ഓപ്പൺസ്റ്റാക്ക്. ഓരോ ഘടകങ്ങൾക്കു പ്രത്യേക കോഡുകൾ നൽകിയിരിക്കുന്നു.
നോവ
ക്ലൗഡ് കമ്പ്യൂട്ടിങ്ങിൽ ഹൈപ്പർവൈസറുകളിൽ വിർച്വൽ മെഷീനുകളെ കൈകാര്യം ചെയ്യുന്ന ഘടമാണ് നോവ. ലഭ്യമായ റിസോഴ്സുകളെ വെച്ച് വിർച്വൽ മെഷീനുകളെ മാനേജു ചെയ്യാനായാണ് ഈ ഘടകം തയ്യാറാക്കിയിരിക്കുന്നു. വിപണിയിൽ ഇന്ന് നിലവിലുള്ള എല്ലാ ഹൈപ്പർവൈസറുകളുമായി ചേർന്ന് പ്രവർത്തിക്കാൻ നോവക്കു സാധിക്കുന്നു. ബെയർ മെറ്റൽ പ്രൊവിഷനിംഗും, ഹൈപെർഫോമൻസ് കമ്പ്യൂട്ടിങും നോവയിലൂടെ സാധ്യമാവുന്നു. കേണൽ ബേസ്ഡ് വെർച്ച്വൽ മെഷീൻസ് (കെ.വി.എം), വിഎംവേയർ, ഹൈപ്പർ-വി തുടങ്ങിയ എല്ലാ ഹൈപ്പർവൈസറുകളേയും മാനേജ് ചെയ്യാൻ പ്രാപ്തമാണ് നോവ.
സിൻഡർ
ബ്ലോക്ക് സ്റ്റോറേജ് മാനേജ്മെന്റിനുള്ള ഓപ്പൺസ്റ്റാക്ക് ഘടകമാണ് സിൻഡർ. ചിരസ്ഥായിയായി നിലനിൽക്കുന്ന സ്റ്റോറേജുകളെ വിർച്വൽ മെഷീനുകളുമായി ബന്ധിപ്പിക്കുക, സ്റ്റോറേജുകളിലെ വോള്യങ്ങൾ മാനേജു ചെയ്യുക എന്ന ജോലി നിർവഹിക്കുന്ന ഘടകമാണ് സിൻഡർ.
ഹൊറൈസോൺ
ഓപ്പൺസ്റ്റാക്കിന്റെ വെബ് അധിഷ്ഠിത ഡാഷ്ബോഡാണ് ഹൊറൈസോൺ. വെബ് കൺട്രോൾ പാനലായ ഹൊറൈസോൺ, ഉപയോക്താക്കളുടെ നിർദ്ദേശങ്ങൾ എപിഎെ വഴി ഓപ്പൺസ്റ്റാക്കിന്റെ ബന്ധപ്പെട്ട ഘടകങ്ങൾക്കു കൈമാറുന്നു. മറ്റു സോഫ്ട്വെയർ ദാതാക്കളുടെ ഉൽപ്പന്നങ്ങൾ ഹൊറെസോണുമായി ബന്ധിപ്പിക്കാനുള്ള സൗകര്യവും ഓപ്പൺസ്റ്റാക്ക് നൽകുന്നു. ഉദാഹരണത്തിന്, മോണിറ്ററിങ്, ബില്ലിങ് എന്നീ ആവശ്യങ്ങൾക്കായി, മറ്റു സോഫ്ടുവെയറുകൾ ഉപയോക്താക്കൾക്ക് ഓപ്പൺസ്റ്റാക്കിൽ ഉപയോഗിക്കാം. സേവനദാതാക്കൾക്ക് മാറ്റം വരുത്തി ഉപയോഗിക്കാവുന്ന തരത്തിലുള്ള ഡാഷ്ബോ‍ഡാണിത്. അപ്പാച്ചെ വെബ് സർവർ ഉപയോഗിച്ചാണ് ഹൊറൈസോൺ പ്രവർത്തിക്കുന്നത്.
കീസ്റ്റോൺ
ഉപയോക്താക്കൾക്ക് ഓപ്പൺസ്റ്റാക്കിലേക്ക് പ്രവേശനം സാധ്യമാക്കുന്നതും, അനുവദിക്കപ്പെട്ടിട്ടുള്ള അവകാശങ്ങൾ ലഭ്യമാക്കുന്നതും കീസ്റ്റോണിലൂടെയാണ്. ഓപ്പൺസ്റ്റാക്കിലെ ഐഡൻഡിറ്റി സേവനമാണ് കീസ്റ്റോൺ. കീസ്റ്റോണിന്റെ പ്രധാന കർത്തവ്യങ്ങൾ താഴെ പറയുന്നതാണ്. ഓപ്പൺസ്റ്റാക്ക് ഇൻസ്റ്റാളേഷൻ സമയത്ത് ഓരോ ഘടങ്ങളും കീസ്റ്റോണിൽ രജിസ്റ്റർ ചെയ്തിരിക്കണം. എല്ലാ ഘടകങ്ങളും പ്രവർത്തനക്ഷമമാണെന്നും, അവ നെറ്റ്വർക്കിൽ ലഭ്യമാണെന്നും ഉറപ്പു വരുത്തുന്നത് കീസ്റ്റോണാണ്. മെസ്സേജിങ് സിസ്റ്റത്തിലൂടെയാണ് കീസ്റ്റോൺ ഇത് സാധ്യമാക്കുന്നത്.
ഗ്ലാൻസ്
ഓപ്പൺസ്റ്റാക്കിലെ ഇമേജ് റെപ്പോസിറ്ററിയാണ് ഗ്ലാൻസ്. ഉപയോക്താക്കൾക്ക് ആവശ്യമാ വിർച്വൽ മെഷീൻ ഇമേജുകൾ എപിഐ നിർദ്ദേശങ്ങൾക്കനുസരിച്ച് ലഭ്യമാക്കുക എന്നതാണ് ഗ്ലാൻസിന്റെ കർത്തവ്യം. ഇമേജുകൾ സംഭരിച്ചിരിക്കുന്നത്, മിക്കവാറും, സ്റ്റോറേജുകളിലായിരിക്കുന്നതുകൊണ്ട്, ഗ്ലാൻസ് സിൻഡറുമായും, സ്വിഫ്ടുമായും ചേർന്നു പ്രവർത്തിക്കുന്നു.
ഹീറ്റ്
ഓപ്പൺസ്റ്റാക്കിൽ ലഭ്യമായ ഓർക്കസ്ട്രേഷൻ സേവനഘടകമാണ് ഹീറ്റ്. ഒരു ടെംപ്ലേറ്റ് ഫയലിലൂടെ ഒരു ക്ലൗഡ് സർവ്വീസ് നിർമ്മിക്കാൻ സാധിക്കും എന്നതാണ് ഹീറ്റ് സർവ്വീസിന്റെ പ്രത്യേകത. വിർച്വൽ മെഷീൻ, സി.പി.യു, മെമ്മറി, ഫ്ലോട്ടിങ് ഐ.പി, ഫിക്സ‍ഡ് ഐ.പി, വോള്യം, സെക്യൂരിറ്റി ഗ്രൂപ്സ്, യൂസേഴ്സ് എന്നീ ഘടകങ്ങളെല്ലാം ഒരു ടെംപ്ലേറ്റ് ഫയലിൽ നിർവചിക്കുകയും, അതിനെ കമ്മാൻ‍ഡ് ലൈൻ വഴിയോ, വെബ് വഴിയോ ആക്ടിവേറ്റ് ചെയ്യുന്നതുമാണ് ഹീറ്റ് ചെയ്യുന്നത്.
ന്യൂട്രോൺ
ഓപ്പൺസ്റ്റാക്കിലെ നെറ്റ്വർക്കിങ് ഘടകമാണ് ന്യൂട്രോൺ. മുൻ റിലീസുകളിൽ ഈ ഘടകം ക്വോണ്ടം എന്നാണ് അറിയപ്പെട്ടിരുന്നത്. ഓപ്പൺസ്റ്റാക്ക് ഘടകങ്ങളെ പരസ്പരം ബന്ധിപ്പിച്ചു നിറുത്തുന്നതും, വിർച്വൽ മെഷീനാവശ്യമായ നെറ്റ്വർക്കിങ് സേവനം ഒരുക്കുന്നതും ന്യൂട്രോൺ ആണ്. വിർച്വൽ മെഷീനാവശ്യമായ ഐ.പി.അഡ്രസ്സുകൾ, വിർച്വൽ റൗട്ടറുകൾ, ഫ്ലോട്ടിങ് ഐ.പി എന്നിവ കൈകാര്യം ചെയ്യുന്നത് ന്യുട്രോണാണ്. ന്യൂട്രോൺ ഓപ്പൺസ്റ്റാക്കിലെ ഒരു സുപ്രധാന ഘടകമാണ്.
ഫയർവാൾ-അസ്-എ-സർവ്വീസ്, ലോഡ്ബാലൻസർ-അസ്-എ-സർവ്വീസ്, വിപിഎൻ-അസ്-എ-സർവ്വീസ് എന്നീ നെറ്റ്വർക്കിങ് സേവനങ്ങൾ ന്യൂട്രോണിന്റെ സഹായത്തോടെയാണ് സാധ്യമാവുന്നത്.
അവലംബം
വർഗ്ഗം:സോഫ്റ്റ്‌വെയർ വർഗ്ഗം:ഇന്റർനെറ്റ് വർഗ്ഗം:ക്ലൗഡ് കമ്പ്യൂട്ടിങ്ങ്
അഫ്സൽ ഗുരു
2001-ലെ ഇന്ത്യൻ പാർലമെന്റ് ആക്രമണത്തിന്റെ മുഖ്യ സൂത്രധാരനായിരുന്നു മുഹമ്മദ് അഫ്സൽ ഗുരു (30 ജൂൺ 1969 – 9 ഫെബ്രുവരി 2013). കാശ്മീറിൽ ജനിച്ച അഫ്സൽ ഗുരുവിനെ കുറ്റവാളിയാണെന്ന് കണ്ടെത്തിയതിനെ തുടർന്ന് വധശിക്ഷക്ക് വിധിക്കുകയും തൂക്കിലേറ്റുകയും ചെയ്തു. പാകിസ്താനിലെ വിരമിച്ച പട്ടാളക്കാരിൽ നിന്ന് തീവ്രവാദ പരിശീലനം ലഭിച്ച ഗുരു പാർലമെന്റ് ആക്രമണത്തിൽ പ്രധാന പങ്ക് വഹിച്ചതായി കണ്ടെത്തി. തീവ്രവാദികൾക്ക് ഡൽഹിയിൽ രഹസ്യ സങ്കേതം ഒരുക്കിയതും ഇയാളായിരുന്നു. ആക്രമണം നടക്കുന്നതിന് മിനിറ്റുകൾക്ക് മുൻപ് തീവ്രവാദികളും അഫ്സൽ ഗുരുവും തമ്മിൽ നടന്ന ഫോൺ സംഭാഷണം ട്രാക്ക് ചെയ്തതാണ് ആക്രമണത്തിൽ ഇയാൾക്കുണ്ടായിരുന്ന പങ്ക് തെളിയിക്കാൻ സഹായകമായത്. പിന്നീട് ഗുരു ഇത് കുറ്റസമ്മതത്തിലും പറയുകയുണ്ടായി. 2001-ൽ മറ്റ് മൂന്നു പേരോടൊപ്പം ഗുരു അറസ്റ്റിലായി.
അഫ്സൽ ഗുരുവിന്റെ വാദങ്ങൾ
താൻ പോലീസിന്റെ ഇൻഫോർമർ ആയിരുന്നെന്നും, ദേവീന്ദർ സിങ് എന്ന പോലീസ് ഉദ്യോഗസ്ഥൻ മുഹമ്മദ് എന്ന വ്യക്തിക്ക് ഡൽഹിയിൽ സൗകര്യങ്ങളൊരുക്കാൻ ആവശ്യപ്പെട്ടപ്പോൾ അത് ചെയ്യുകയായിരുന്നു താനെന്നുമാണ് അഫ്സൽ ഗുരു വാദിച്ചിരുന്നത്. രാഷ്ട്രപതിയുടെ ധീരതയ്ക്കുള്ള അവാർഡ് ലഭിച്ച ദേവീന്ദർ സിങ് 2020-ൽ തീവ്രവാദികളെ കടത്തുന്നതിനിടെ അറസ്റ്റിലായി. ഇതേത്തുടർന്ന് പാർലമെന്റ് ആക്രമണക്കേസിൽ ദേവീന്ദർ സിങിന്റെ പങ്കിനെക്കുറിച്ച് അന്വേഷണം നടത്തുമെന്ന് കശ്മീർ ഐ.ജി പ്രസ്താവിച്ചു.
അഫ്സൽ ഗുരുവിനനുകൂലമായ മറുവാദങ്ങൾ  ,
പോലീസിന്റെ ചാർജ് ഷീറ്റിൽ പോലും അഫ്സൽ ഗുരുവിനെതിരെ ആരോപണമുണ്ടായിരുന്നില്ലെന്നും കോടതിക്ക് മുന്നിൽ സാഹചര്യത്തെളിവുകൾ മാത്രമാണ് നിരത്തിയിരിക്കുന്നതെന്നും സാമൂഹിക പ്രവർത്തകയായ അരുന്ധതി റോയ് ആരോപണമുന്നയിച്ചു. അഫ്‌സൽ ഗുരുവിനെ തൂക്കിലേറ്റിയതിനെതിരെയും കുടുംബത്തിന് മൃതദേഹം വിട്ടുകൊടുക്കാത്തതിനെതിരെയും മനുഷ്യാവകാശ സംഘടനകളും ജമ്മുകശ്മീരിലെ ഭരണപക്ഷവും സി.പി.എം. അടക്കമുള്ള രാഷ്ട്രീയ പാർട്ടികളും രംഗത്തെത്തി. അഫ്സൽ ഗുരുവിനെ തൂക്കിലേറ്റുന്ന കാര്യം സർക്കാർ കുടുംബത്തെ മുൻകൂട്ടി അറിയിച്ചില്ലെന്ന്‌ ആരോപണം ഉണ്ടായി. അതിരഹസ്യമായി ഗുരുവിനെ തൂക്കിലേറ്റി രണ്ടുദിവസം കഴിഞ്ഞാണ് വിവരമറിയിച്ചുകൊണ്ടുള്ള കത്ത് കുടുംബാംഗങ്ങൾക്ക് ലഭിച്ചത്.
പാർലമെൻറ് ആക്രമണവും മുംബൈ ഭീകരാക്രമണവും സർക്കാർതന്നെ ആസൂത്രണം ചെയ്തതാണെന്നും ഭീകരവിരുദ്ധ കരിനിയമങ്ങൾ നടപ്പിലാക്കാനുള്ള സർക്കാർ നാടകമായിരുന്നു ഈ ആക്രമണങ്ങളെന്നും എസ്.ഐ.ടി, സി.ബി.ഐ സംഘത്തിൽ അംഗമായിരുന്നു ശർമ ആരോപണമുന്നയിച്ചിരുന്നു.
അവലംബം
വർഗ്ഗം:1969-ൽ ജനിച്ചവർ വർഗ്ഗം:2013-ൽ മരിച്ചവർ വർഗ്ഗം:ജൂൺ 30-ന് ജനിച്ചവർ വർഗ്ഗം:ഫെബ്രുവരി 9-ന് മരിച്ചവർ വർഗ്ഗം:21-ആം നൂറ്റാണ്ടിലെ വധശിക്ഷകൾ
ബയോ 360 ലൈഫ് സയൻസസ് പാർക്ക്
ഇന്ത്യയിലെ കേരളത്തിലെ തിരുവനന്തപുരം നഗരത്തിലുള്ള ഒരു ബയോടെക്നോളജി, ലൈഫ് സയൻസസ് പാർക്കാണ് ബയോ 360 ലൈഫ് സയൻസസ് പാർക്ക്. കേരളത്തിലെ ആദ്യത്തെ ലൈഫ് സയൻസസ് പാർക്ക് ആണ് ബയോ 360. കേരള സർക്കാർ 2013 ൽ സ്ഥാപിച്ച പാർക്കിന്റെ ഒന്നാം ഘട്ടം 75 acre ഇടത്ത് വ്യാപിച്ചിരിക്കുന്നു. പാർക്കിന്റെ രണ്ടാം ഘട്ട വികസനമായി അധികമായി 128.5 acre കേരള സർക്കാർ ഏറ്റെടുക്കുന്നു. ലൈഫ് സയൻസസ്, ബയോടെക്നോളജി, നാനോ ടെക്നോളജി, ബയോ ഇൻഫോർമാറ്റിക്സ്, ബയോമെഡിക്കൽ ഉപകരണങ്ങൾ, ഫാർമസ്യൂട്ടിക്കൽസ് എന്നീ മേഖലകളിലെ ഇൻകുബേഷൻ, ആർ & ഡി, നിർമ്മാണം എന്നിവയിൽ പാർക്ക് ശ്രദ്ധ കേന്ദ്രീകരിക്കുന്നു. തിരുവനന്തപുരം അന്താരാഷ്ട്ര വിമാനത്താവളത്തിൽ നിന്ന് 22 km അകലെ ദേശീയപാത 66 ലെ തോന്നക്കലിലാണ് ബയോ 360 പാർക്ക് സ്ഥിതി ചെയ്യുന്നത്. സമാന വ്യവസായ പാർക്കുകളിലൊന്നായ ടെക്നോപാർക്ക് ബയോ 360 ൽ നിന്ന് 10 km അകലെയും ടെക്നോസിറ്റി 3 km അകലെയുമാണ് സ്ഥിതിചെയ്യുന്നത്.
സ്ഥാപനങ്ങൾ
ബയോ 360 ലൈഫ് സയൻസസ് പാർക്കിൽ കേരള വെറ്ററിനറി ആൻഡ് അനിമൽ സയൻസസ് യൂണിവേഴ്‌സിറ്റിയിലെ (കെവിഎസ്‍യു) ബയോസയൻസ് റിസർച്ച് ആൻഡ് ട്രെയിനിംഗ് സെന്റർ (ബിആർടിസി) ഉണ്ട്. മൃഗങ്ങളിലെ രോഗ പ്രതിരോധം, രോഗപ്രതിരോധ ശേഷി എന്നിവയെക്കുറിച്ച് ബിആർടിസി ഗവേഷണം നടത്തുന്നു. ബി‌ആർ‌ടി‌സിയുടെ ഭാഗമായി അനിമൽ റിസർച്ച് ഫെസിലിറ്റി ആരംഭിക്കാനും കെവിഎസ്‍യു പദ്ധതിയിടുന്നു. ശ്രീ ചിത്ര തിരുനാൽ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്‌നോളജി (എസ്‌സിടിഐഎംഎസ്ടി) പാർക്കിൽ ബയോ മെഡിക്കൽ ഉപകരണങ്ങളുടെ ഗവേഷണത്തിനും ഉൽപാദനത്തിനുമായി ഒരു ബയോ മെഡിക്കൽ ഉപകരണ യൂണിറ്റ് സ്ഥാപിക്കാൻ ഒരുങ്ങുന്നു.
വൈറോളജി ഇൻസ്റ്റിറ്റ്യൂട്ട് ഓഫ് കേരള
പാർക്കിൽ കേരള ബയോടെക്നോളജി കമ്മീഷൻ സ്ഥാപിച്ച 500 കോടി രൂപയുടെ പ്രൊജക്റ്റ് ആണ് ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് വൈറോളജി, കേരള. ഇൻസ്റ്റിറ്റ്യൂട്ട് വൈറോളജിയിൽ പിജി ഡിപ്ലോമ, പിഎച്ച്ഡി എന്നിവയുൾപ്പെടെ അക്കാദമിക് ബിരുദങ്ങൾ നൽകും. വൈറസുകളെയും വൈറൽ അണുബാധകളെയും കുറിച്ച് പഠിക്കാനുള്ള ഉയർന്ന ഗവേഷണ സൗകര്യങ്ങൾ വൈറോളജി ഇൻസ്റ്റിറ്റ്യൂട്ടിൽ ഉൾപ്പെടുന്നു. ബയോ സേഫ്റ്റി ലെവൽ 3, ബയോ സേഫ്റ്റി ലെവൽ 2 സൌ \കര്യങ്ങളുള്ള 9 ലബോറട്ടറികളും ഇൻസ്റ്റിറ്റ്യൂട്ടിൽ ഉണ്ടാകും. ബയോ സേഫ്റ്റി ലെവൽ 3 (ബി‌എസ്‌എൽ -3) ലബോറട്ടറി പിന്നീട് ബയോ സേഫ്റ്റി ലെവൽ 4 ലേക്ക് നവീകരിക്കും. നോവൽ ആൻറിവൈറൽ മരുന്നുകൾ, വാക്സിനുകൾ, മോളിക്യുലർ ഡയഗ്നോസ്റ്റിക് ഉപകരണങ്ങൾ എന്നിവ വികസിപ്പിക്കാനുള്ള സൗകര്യങ്ങൾ ഇൻസ്റ്റിറ്റ്യൂട്ടിൽ ഉണ്ടാകും. ഗ്ലോബൽ വൈറസ് നെറ്റ്‌വർക്കിന്റെ ഒരു യൂണിറ്റും ഇൻസ്റ്റിറ്റ്യൂട്ടിൽ ഉണ്ടാകും.
പുറം കണ്ണികൾ
വർഗ്ഗം:കേരളത്തിലെ ഗവേഷണസ്ഥാപനങ്ങൾ വർഗ്ഗം:തിരുവനന്തപുരം ജില്ല
വധശിക്ഷ കിഴക്കൻ ടിമോറിൽ
വധശിക്ഷ നിലവില്ലാത്ത രാജ്യമാണ് കിഴക്കൻ ടിമോർ. 1999ലാണ് വധശിക്ഷ നിർത്തലാക്കപ്പെട്ടത്. മനുഷ്യാവകാശങ്ങൾക്കായുള്ള യൂറോപ്യൻ കൺവെൻഷന്റെ തെരഞ്ഞെടുക്കാവുന്ന രണ്ടാം പ്രോട്ടോക്കോൾ 2003-ൽ അംഗീകരിക്കപ്പെട്ടു.
അവലംബം
വർഗ്ഗം:വധശിക്ഷ - വിവിധ രാജ്യങ്ങളിൽ
കേറ്റ് ബെക്കിൻസേൽ
കാത്രിൻ റോമറി ബെക്കിൻസേൽ എന്ന കേറ്റ് ബെക്കിൻസേൽ (ജനനം: 26 ജൂലൈ 1973) ഒരു ഇംഗ്ലീഷ് നടിയാണ്. ചെറിയ കുറച്ച് ടെലിവിഷൻ കഥാപാത്രങ്ങൾക്ക് ശേഷം, 1993 ൽ ഓക്സ്ഫോർഡ് യൂണിവേഴ്സിറ്റിയിൽ വിദ്യാർത്ഥിയായിരിക്കെ, ബെക്കിൻസേൽ തന്റെ ആദ്യ ചിത്രമായ മച്ച് അഡോ എബൗട്ട് നത്തിംഗിൽ അഭിനയിച്ചു. 1990 കളുടെ അവസാനത്തോടെ അവർ അമേരിക്കയിൽ ചലച്ചിത്ര അവസരങ്ങൾ തേടാൻ ആരംഭിച്ചു. ദ ലാസ്റ്റ് ഡേയ്സ് ഓഫ് ഡിസ്കോ (1998), ബ്രോക്ക്ഡൗൺ പാലസ് (1999) എന്നീ ചെറിയ ബജറ്റ് ചിത്രങ്ങളിൽ അഭിനയിച്ചതിനുശേഷം യുദ്ധ ചിത്രം പേൾ ഹാർബർ (2001), റൊമാന്റിക് കോമഡി ചിത്രം സെറണ്ടിപ്പിറ്റി (2003) എന്നിവയിലും അഭിനയിച്ചു. തുടർന്ന് ദ ഏവിയേറ്റർ (2004), ക്ലിക്ക് (2006) എന്നീ ചിത്രങ്ങളിലും അഭിനയിച്ചു.
അണ്ടർവേൾഡ് ചലച്ചിത്രപരമ്പരയിൽ സെലിൻ ആയി അഭിനയിച്ചതു മുതൽ ബെക്കിൻസേൽ പ്രാഥമികമായും ആക്ഷൻ ചിത്രങ്ങളിലൂടെ ആണ് അറിയപ്പെടുന്നത്. വാൻ ഹെൽസിങ് (2004), വൈറ്റ്ഔട്ട് (2009), കോൺട്രാബാൻഡ് (2012), ടോട്ടൽ റീക്കോൾ (2012) ) തുടങ്ങിയ ചിത്രങ്ങൾ ഇതിന് ഉദാഹരണമാണ്. സ്നോ ഏഞ്ചൽസ് (2007), നത്തിങ് ബട്ട് ദി ട്രൂത്ത് (2008), എവരിബഡി ഈസ് ഫൈൻ (2009) തുടങ്ങിയ ചെറിയ ഡ്രാമ ചിത്രങ്ങളിലും അവർ പ്രത്യക്ഷപ്പെടുന്നുണ്ട്. 2016 ൽ വ്യാപകമായി പ്രശംസ നേടിയ  ലൗ ആൻഡ് ഫ്രണ്ട്ഷിപ്പ് എന്ന ചിത്രത്തിൽ ബെക്കിൻസേൽ അഭിനയിച്ചു.
സോയൂസ് പദ്ധതി
സോയൂസ് പദ്ധതി (Russian: Союз, pronounced [sɐˈjus], അർഥം: "Union")  മനുഷ്യനെ ചന്ദ്രനിൽ ഇറക്കുക എന്ന ലക്ഷ്യത്തോടെസോവിയറ്റ് യൂണിയൻ  1960 കളിൽ ആരംഭിച്ച പദ്ധതിയാണ്. വോസ്തോക്ക്, വോസ്ഖോദ് എന്നീ പദ്ധതികൾക്കു ശേഷം മൂന്നാമത്തെ സോവിയറ്റ് ബഹിരാകാശയാത്രാപദ്ധതിയാണ്. ഇതിൽ സോയൂസ് റോക്കറ്റും സോയൂസ് ബഹിരാകാശ പേടകവും അടങ്ങിയിരിക്കുന്നു. ഇന്ന് ഈ പദ്ധതി നടത്തുന്നത് റഷ്യൻ ഫെഡറൽ ബഹിരാകാശ ഏജൻസിയാണ്.
സോയൂസ് ബഹിരാകാശ പേടകം
ഒരു സോയൂസ് ബഹിരാകാശപേടകത്തിനു മൂന്നു ഭാഗങ്ങളുണ്ട്. (മുൻപിൽ നിന്നും പിറകിലേയ്ക്ക്)
സോയൂസ് ബഹിരാകാശവാഹനത്തിൻ അനേകം വൈവിധ്യമാർന്ന രൂപങ്ങളുണ്ട്.,താഴെപ്പറയുന്നവ ഉൾപ്പെടെ:
പ്രബജോത് സിങ്ങ്
ഇന്ത്യൻ ഹോക്കി ടീമിന്റെ മുന്നേറ്റ നിര കളിക്കാരനായിരുന്നു പ്രബജോത് സിങ്ങ്.ഹോക്കിയിൽ വേഗതയും ആക്രമണത്തിനും പ്രശസ്തനായിരുന്നു അദ്ദേഹം.
വ്യക്തിജീവിതം
ഇന്ത്യയിലെ പഞ്ചാബിൽ ഗുർദാസ്പൂരിലാണ്‌ പ്രബജോത് ജനിച്ചത്.D.A.V ബിരുദദാരിയാണ്‌ ഇദ്ദേഹം .
കരിയർ
2001ൽ ഇന്ത്യൻ ദേശീയ ടീമിനു വേണ്ടി ഇദ്ദേഹം അരങ്ങേറ്റം കുറിച്ചു.2004ലെ ആഥൻസ് ഒളിമ്പിക്സിലെ ഹോക്കി ടീമിൽ ‍കളിക്കാരനായിരുന്നു.ആ ഒളിമ്പിക്സിൽ ഇന്ത്യ ഏഴാം സ്ഥാനം നേടി.ഇന്ത്യൻ ഓയില്ലിൽ ഓഫീസറായിരുന്നു അദ്ദേഹം.2012ൽ നടന്ന് വേൾഡ് ഹോക്കി സീരീസിൽ ഷേർ ഈ പഞ്ചാബിന്റെ നായകനായിരുന്നു അദ്ദേഹം.
അവാർഡ്
2008ൾ ഇദ്ദേഹത്തിന്റെ കളി മികവ് പരിഗണിച്ച് ഇന്ത്യൻ സർക്കാർ ഇദ്ദേഹത്തിനു അർജ്ജുനാ അവാർഡ് നൽകി.
വിമർശനം
2010ൽ ഹോക്കി വേൾഡ് കപ്പിൽ ഇന്ത്യ അർജന്റീനയുമായുള്ള മൽസരത്തിൽ 2-4നു തോറ്റതിനു ശേഷം കാണികളെ ണൊക്കി നടുവിരൽ കാണിച്ചു.ഇതിനു പിന്നിട് ഇദ്ദേഹം മാപ്പ് പറഞ്ഞു .ഇന്ത്യയുടെ ഏറ്റവും മോശം പ്രകടനത്തെ തുടർന്ന് ഇന്ത്യ ടൂർണമെന്റിൽ എട്ടാം സ്ഥാനം ആയി.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:1980-ൽ ജനിച്ചവർ വർഗ്ഗം:ഓഗസ്റ്റ് 14-ന് ജനിച്ചവർ വർഗ്ഗം:അർജ്ജുന പുരസ്കാരം ലഭിച്ചവർ
അപോളിൻ ട്രവോറി
ഒരു ബുർക്കിനാബെ ചലച്ചിത്ര നിർമ്മാതാവാണ് അപോളിൻ ട്രവോറി  (ജനനം 1976, ഔഗാഡൗഗൗ). മോയി സഫീറ (2013)
ജീവചരിത്രം
1976-ൽ ഔഗാഡൗഗുവിലാണ് അവർ ജനിച്ചത്. നയതന്ത്രജ്ഞനായ അവരുടെ പിതാവിന്റെ തൊഴിൽ അവളെ ലോകം ചുറ്റി സഞ്ചരിക്കുന്നതിലേക്ക് നയിച്ചു. 17-ആം വയസ്സിൽ, അവരുടെ കുടുംബം അമേരിക്കയിലേക്ക് താമസം മാറി. അവർ കല, ആശയവിനിമയ രംഗത്തെ പ്രശസ്തമായ സ്ഥാപനമായ ബോസ്റ്റണിലെ എമേഴ്‌സൺ കോളേജിൽ പഠനം ആരംഭിച്ചു.
2000-ൽ, 2000-ൽ ദി പ്രൈസ് ഓഫ് ഇഗ്നോറൻസ് (ബോസ്റ്റോണിയൻ ബലാത്സംഗ ഇരയെ കുറിച്ച്), 2004-ലെ ടൊറന്റോ ഇന്റർനാഷണൽ ഫിലിം ഫെസ്റ്റിവലിലേക്ക് തിരഞ്ഞെടുക്കപ്പെട്ട 2003-ൽ കൂനണ്ടി എന്നിവയുൾപ്പെടെ നിരവധി ഹ്രസ്വചിത്രങ്ങൾ അവർ സംവിധാനം ചെയ്തു. 2004-ൽ അവർ സ്വന്തം ഫീച്ചർ ഫിലിം നിർമ്മിച്ചു.
അവർ 2005-ൽ ബർക്കിനാ ഫാസോയിലേക്ക് മടങ്ങി. ഇദ്രിസ്സ ഔഡ്രാഗോയ്‌ക്കൊപ്പം പ്രവർത്തിക്കാൻ തുടങ്ങി. 2008-ൽ അവർ Le testament എന്ന ടെലിവിഷൻ പരമ്പര സംവിധാനം ചെയ്തു. മോയി സഫീറ (2013), 2017 ഫെബ്രുവരിയിൽ ഔഗാഡൗഗൗ ചലച്ചിത്രമേളയായ ഫെസ്‌പാകോയിൽ രണ്ട് സമ്മാനങ്ങൾ നേടിയ ചലച്ചിത്രം ഫ്രോണ്ടിയേഴ്‌സ് (2018) എന്നിവയായിരുന്നു അവരെ അറിയാനിടയാക്കിയ ഫീച്ചർ ഫിലിമുകൾ.
പുറംകണ്ണികൾ
വർഗ്ഗം:ആഫ്രിക്കൻ ചലച്ചിത്ര സംവിധായകർ വർഗ്ഗം:1976-ൽ ജനിച്ചവർ
വെല്ലിംഗ്ടൺ അന്താരാഷ്ട്ര വിമാനത്താവളം
ന്യൂസിലൻഡിന്റെ തലസ്ഥാന നഗരമായ വെല്ലിംഗ്ടണിൽ സ്ഥിതി ചെയ്യുന്ന അന്താരാഷ്ട്ര വിമാനത്താവളമാണ് വെല്ലിംഗ്ടൺ അന്താരാഷ്ട്ര വിമാനത്താവളം.വെല്ലിംഗ്ടൺ നഗരത്തിൽ നിന്നും 6 കിലോമീറ്റർ മാറി പ്രാന്തപ്രദേശമായ റോങൊടെയിലാണ് വിമാനത്താവളം സ്ഥിതി ചെയ്യുന്നത്. വെല്ലിംഗ്ടൺ സിറ്റി കൗൺസിൽ, ന്യൂസിലൻഡിലെ പ്രമുഖ നിർമ്മാണക്കമ്പനിയായ ഇൻഫ്രാടീൽ എന്നിവരുടെ സംയുക്ത ഉടമസ്ഥതയിലുള്ളതാണ് വെല്ലിംഗ്ടൺ വിമാനത്താവളം. 1935ൽ നിർമ്മാണം പൂർത്തിയായ വെല്ലിംഗ്ടൺ വിമാനത്താവളം സുരക്ഷാകാരണങ്ങൾ മുൻ നിർത്തി 1947ൽ അടച്ചുപൂട്ടി. പിന്നീട് 1959ൽ നവീകരിച്ച വെല്ലിംഗ്ടൺ വിമാനത്താവളം ഇന്ന് രാജ്യത്തെ മൂന്നാമത് ഏറ്റവും തിരക്കേറിയ അന്താരാഷ്ട്ര വിമാനത്താവളമാണ്. എയർ ന്യൂസിലൻഡിന്റെ ഒരു പ്രധാന ഹബ് ആണ് വെല്ലിംഗ്ടൺ വിമാനത്താവളം.സിംഗപ്പൂർ എയർലൈൻസ്, ക്വാണ്ടാസ് ,എയർ ഓസ്ട്രേലിയ തുടങ്ങിയവയാണ് വെല്ലിംഗ്ടൺ വിമാനത്താവളത്തിലെക്ക് സർവീസ് നടത്തുന്ന പ്രധാനപ്പെട്ട വിദേശ എയർലൈനുകൾ.
ക്ലോദ് മോനെ
ഓസ്കാർ ക്ലോദ് മോനെ(14 November 1840 – 5 December 1926) ഫ്രഞ്ച് ഇംപ്രഷനിസത്തിന്റെ ഉപജ്ഞാതാവാണ്,ഒപ്പം പ്രകൃതിക്കുമപ്പുറം,ഒരാളുടെ കാഴ്ചപ്പാടിനെ തന്നെ മാറ്റിമറിക്കുന്ന തരത്തിൽ തത്ത്വശാസ്ത്രത്തിലെ സ്ഥിരമായതും, സമൃദ്ധമായതുമായ, ഒരു കലാകാരനുമാണ്
1860 കളുടെ അവസാനം മുതൽ മോണറ്റും മറ്റ് സമാന ചിന്താഗതിക്കാരായ കലാകാരന്മാരും യാഥാസ്ഥിതിക അക്കാഡമി ഡെസ് ബ്യൂക്സ്-ആർട്‌സിൽ നിന്ന് പുറത്താക്കപ്പെട്ടു. അതിനെ തുടർന്ന് അവർ സലോൺ ഡി പാരീസിൽ വാർഷിക ചിത്ര പ്രദർശനം നടത്തുകയുണ്ടായി. 1873 ന്റെ അവസാനത്തിൽ, മോനെറ്റ്, പിയറി-അഗസ്റ്റെ റിനോയിർ, കാമിൽ പിസ്സാരോ, ആൽഫ്രഡ് സിസ്ലി എന്നിവർ അവരുടെ കലാസൃഷ്ടികൾ സ്വതന്ത്രമായി പ്രദർശിപ്പിക്കുന്നതിനായി സൊസൈറ്റി അനോണിം ഡെസ് ആർട്ടിസ്റ്റുകളായ പെൻ‌ട്രെസ്, ശിൽ‌പികൾ, ശവക്കുഴികൾ (അജ്ഞാത സൊസൈറ്റി ഓഫ് പെയിന്റേഴ്സ്, ശിൽ‌പികൾ, എൻ‌ഗ്രേവർ‌സ്) എന്നിവ സംഘടിപ്പിച്ചു. 1874 ഏപ്രിലിൽ നടന്ന അവരുടെ ആദ്യ എക്സിബിഷനിൽ, ഗ്രൂപ്പിന് അതിന്റെ ശാശ്വത നാമം നൽകാനുള്ള സൃഷ്ടികൾ മോനെറ്റ് പ്രദർശിപ്പിച്ചു. ആധുനിക ചിത്രകാരന്മാരായ കാമിൽ പിസ്സാരോ, എഡ്വാർഡ് മാനെറ്റ് എന്നിവരുടെ ശൈലിയും വിഷയവും അദ്ദേഹത്തിന് പ്രചോദനമായി.
1872-ൽ ലെ ഹാവ്രെ പോർട്ട് ലാൻഡ്സ്കേപ്പ് ചിത്രീകരിച്ച് സൂര്യോദയം വരച്ചു. പെയിന്റിംഗിന്റെ തലക്കെട്ടിൽ നിന്ന് കലാ നിരൂപകൻ ലൂയിസ് ലെറോയ് തന്റെ അവലോകനത്തിൽ ലെ ചരിവാരിയിൽ പ്രത്യക്ഷപ്പെട്ട "എൽ എക്സ്പോസിഷൻ ഡെസ് ഇംപ്രഷൻനിസ്റ്റസ്" "ഇംപ്രഷനിസം" എന്ന പദം ഉപയോഗിച്ചു. ഇത് അപമാനമായിട്ടാണ് ഉദ്ദേശിച്ചിരുന്നതെങ്കിലും ഇംപ്രഷനിസ്റ്റുകൾ ഈ പദം സ്വയം ഉപയോഗിച്ചു.
.
അവലംബം
വർഗ്ഗം:ഫ്രഞ്ച് ചിത്രകാരന്മാർ വർഗ്ഗം:1840-ൽ ജനിച്ചവർ
പി.ആർ. കൃഷ്ണകുമാർ
ഒരു ഇന്ത്യൻ ആയുർവേദ ചികിൽസകനും ആയുർവേദത്തിന്റെ ഇന്ത്യൻ വൈദ്യശാസ്ത്ര സമ്പ്രദായത്തിൽ ഗവേഷണം പ്രോത്സാഹിപ്പിക്കുന്ന ലാഭേച്ഛയില്ലാതെ പ്രവർത്തിക്കുന്ന ഗവേഷണ സ്ഥാപനമായ എ.വി.പി റിസർച്ച് ഫൗണ്ടേഷന്റെ സ്ഥാപകനും ആര്യ വൈദ്യ ഫാർമസി (കോയമ്പത്തൂർ) ലിമിറ്റഡിന്റെ മാനേജിംഗ് ഡയറക്ടറുമായിരുന്നു പി.ആർ കൃഷ്ണകുമാർ (23 സെപ്റ്റംബർ 1951 –    16 സെപ്റ്റംബർ 2020). അവിനാശിലിംഗം സർവകലാശാലയുടെ     ചാൻസലറായിരുന്നു അദ്ദേഹം. ആയുർവേദ മരുന്നുകൾക്ക് മാനദണ്ഡമുണ്ടാക്കുന്നതിനുള്ള ശ്രമങ്ങളിൽ ഏർപ്പെട്ടിരിക്കുന്ന റിസോഴ്‌സ് സെന്ററായ കെയർ കേരളം (കോൺഫെഡറേഷൻ ഫോർ ആയുർവേദിക് റെനൈസൻസ് - കേരളം) പദ്ധതിയുടെ ചെയർമാനായിരുന്നു. വൈദ്യശാസ്ത്രത്തിന് നൽകിയ സംഭാവനകൾക്ക് 2009 ൽ പദ്മശ്രീ ബഹുമതി നൽകി ഇന്ത്യൻ സർക്കാർ അദ്ദേഹത്തെ ആദരിച്ചു.
മുൻകാലജീവിതം
1951 സെപ്റ്റംബർ 23-ന് (കൊല്ലവർഷം 1127 കന്നി 8, പുണർതം നക്ഷത്രം) ഇന്നത്തെ പാലക്കാട് ജില്ലയിലെ ഷൊർണൂരിൽ, ആയുർവേദാചാര്യനും കോയമ്പത്തൂർ ആര്യവൈദ്യ ഫാർമസി സ്ഥാപകനുമായിരുന്ന പി.വി. രാമവാര്യരുടെയും പങ്കജം വാരസ്യാരുടെയും മകനായി കൃഷ്ണകുമാർ ജനിച്ചു. പാലക്കാട് ജില്ലയിലെ ഷൊർണൂർ ആയുർവേദ കോളേജിൽ ആയിരുന്നു പഠനം. രാമവാര്യർ-പങ്കജം വാരസ്യാർ ദമ്പതികളുടെ ഏഴുമക്കളിൽ അഞ്ചാമനും ആണ്മക്കളിൽ ഇളയവനുമായിരുന്നു അദ്ദേഹം.
തൊഴിൽമേഖല
വിദ്യാഭ്യാസം പൂർത്തിയാക്കിയ ശേഷം കുമാർ ആര്യ വൈദ്യ ഫാർമസിയിൽ ചേർന്നു. ഫൗണ്ടേഷനിൽ നടത്തിയ പ്രവർത്തനങ്ങളിലൂടെ ആയുർവേദത്തെ മെഡിക്കൽ സയൻസായി പഠിക്കുന്നതിനുള്ള സൗകര്യമേർപ്പെടുത്തി.
1977 ൽ, ആയുർവേദ പഠനത്തിനായി ഏഴര വർഷത്തെ പാഠ്യപദ്ധതി അദ്ദേഹം നടപ്പാക്കി. സ്ഥാപനത്തെ, ആദ്യം മദ്രാസ് സർവകലാശാലയുമായും പിന്നീട് ഭാരതിയർ സർവകലാശാലയുമായും അഫിലിയേറ്റ് ചെയ്തു. ആത്മീയ പരിശീലനങ്ങൾ, പരമ്പരാഗത ആയോധനകലകൾ എന്നിവയോടൊപ്പം ആയുർവേദപഠനം അവതരിപ്പിക്കുകയും ഗുരുകുല സമ്പ്രദായത്തിലുള്ള ജീവിത ക്രമീകരണങ്ങൾ ഏർപ്പെടുത്തുകയും ചെയ്തു. "കോയമ്പത്തൂർ പരീക്ഷണം" എന്നാണ് അക്കാദമിക് സർക്കിളുകളിൽ ഈ പാഠ്യപദ്ധതി അറിയപ്പെട്ടത്. ലോകാരോഗ്യ സംഘടനയും ഇന്ത്യൻ കൗൺസിൽ ഓഫ് മെഡിക്കൽ റിസർച്ചും സംയുക്തമായി നടത്തിയ പഠനത്തിൽ, അതേ വർഷം തന്നെ, റൂമറ്റോയ്ഡ് ആർത്രൈറ്റിസിനുള്ള ആയുർവേദ മരുന്നുകളുടെ ഫലപ്രാപ്തിയെക്കുറിച്ച് പഠിക്കുന്നതിനായി ആദ്യമായി ക്ലിനിക്കൽ ഗവേഷണം ആരംഭിച്ചതിന്റെ ബഹുമതിയും അദ്ദേഹത്തിന് ലഭിച്ചു.
1985 നും 1988 നും ഇടയിൽ "പശ്ചിമഘട്ടത്തിലെ ഗോത്രവർഗക്കാരുടെ എത്‌നോബയോളജി സംബന്ധിച്ച അഖിലേന്ത്യാ ഏകോപന പദ്ധതി" (All India Coordinated Project on Ethnobiology of Tribals in the Western Ghats) നടപ്പാക്കുന്നത് ഉൾപ്പെടെ ആയുർവേദവുമായി ബന്ധപ്പെട്ട ഇന്ത്യൻ സർക്കാർ ശാസ്ത്ര സാങ്കേതിക വകുപ്പിനും പരിസ്ഥിതി ഭൂവിനിയോഗത്തിനുമായി ബന്ധപ്പെട്ട പദ്ധതികളും കുമാർ നടപ്പാക്കിയിട്ടുണ്ട്.
ആയുർവേദത്തിൽ ശാസ്ത്രീയ ഗവേഷണം പ്രോത്സാഹിപ്പിക്കുന്നതിനായി 2003 ൽ കുമാർ എവിപി ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് റിസർച്ച് സ്ഥാപിച്ചു, പിന്നീടിത്,  എവിപി റിസർച്ച് ഫൗണ്ടേഷൻ എന്ന് പുനർനാമകരണം ചെയ്യപ്പെട്ടു. റൂമറ്റോയ്ഡ് ആർത്രൈറ്റിസ് ചികിത്സയിൽ ആയുർവേദ മരുന്നുകളുടെ ഫലപ്രാപ്തി കണ്ടെത്തുന്നതിനായി നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തുമായി സംയുക്തമായി ധനസഹായം നൽകി വാഷിംഗ്ടൺ യൂണിവേഴ്സിറ്റി, സിയാറ്റിൽ, യൂണിവേഴ്സിറ്റി ഓഫ് ലോസ് ഏഞ്ചൽസ് കാലിഫോർണിയ എന്നിവയുമായിച്ചേർന്ന് നടത്തിയ ഒരു പഠനം ഉൾപ്പെടുന്ന നിരവധി ഗവേഷണ പരിപാടികൾ ഫൗണ്ടേഷൻ ആരംഭിച്ചു. അതേ വർഷം തന്നെ ആയുർവേദത്തിൽ പ്രാക്ടീസ് അധിഷ്ഠിത തെളിവുകൾ പ്രോത്സാഹിപ്പിക്കുന്നതിനായി ഫൗണ്ടേഷൻ രുദ്ര എന്ന ക്ലിനിക്കൽ ഡോക്യുമെന്റേഷൻ പ്രോഗ്രാമും ആരംഭിച്ചു.
കുട്ടികൾക്കായി സമഗ്ര മൂല്യാധിഷ്ഠിത വിദ്യാഭ്യാസത്തിനുള്ള കേന്ദ്രമായി അദ്ദേഹം ദിവ്യാം അക്കാദമി സ്ഥാപിച്ചു. ടാബ്‌ലെറ്റ് രൂപത്തിൽ ആയുർവേദ മരുന്നുകൾ തയ്യാറാക്കുന്നതിനും നടപ്പാക്കുന്നതിനും അദ്ദേഹം സംഭാവന നൽകിയിട്ടുണ്ട്. ഗ്രാമീണ മേഖലയിലെ പാവപ്പെട്ടവർക്കായി നിരവധി സൗജന്യ മെഡിക്കൽ ക്യാമ്പുകളും നടത്തിയിട്ടുണ്ട്. 2009 ൽ പദ്മശ്രീ അവാർഡ് നൽകി ഇന്ത്യൻ സർക്കാർ അദ്ദേഹത്തെ ആദരിച്ചു.
കോവിഡ് -19 മാനേജ്മെൻറിൽ ആയുർവേദത്തിന്റെ സാധ്യതകളെക്കുറിച്ച് ചർച്ച ചെയ്യാൻ കൃഷ്ണകുമാറിനെ ഇന്ത്യൻ സർക്കാർ ഏർപ്പെടുത്തിയിരുന്നു.
മരണം
കോവിഡ് -19 ബാധിച്ച് കോയമ്പത്തൂരിൽ ചികിത്സയിലായിരുന്ന കൃഷ്ണകുമാർ, 2020 സെപ്റ്റംബർ 16-ന് രാത്രി പത്തുമണിയോടെ ന്യുമോണിയ ബാധിച്ച് അന്തരിച്ചു. ഒരാഴ്ചയിലേറെ കോയമ്പത്തൂരിലെ ആശുപത്രിയിൽ ചികിത്സയിലായിരുന്നു. നേരത്തെ, പ്രമേഹം കാരണം അദ്ദേഹത്തിന് കാൽമുട്ട് ഛേദിക്കൽ ശസ്ത്രക്രിയ നടത്തിയിരുന്നു. മൃതദേഹം കോയമ്പത്തൂർ സൂലൂരിലെ ശ്മശാനത്തിൽ സംസ്കരിച്ചു. 69-ആം പിറന്നാളിന് ഒരാഴ്ച മാത്രം ശേഷിയ്ക്കേയായിരുന്നു അദ്ദേഹത്തിന്റെ അന്ത്യം. ആജീവനാന്തം അവിവാഹിതനായിരുന്നു അദ്ദേഹം.
അവലംബം
വർഗ്ഗം:2020-ൽ മരിച്ചവർ വർഗ്ഗം:1951-ൽ ജനിച്ചവർ വർഗ്ഗം:മലയാളികൾ വർഗ്ഗം:പാലക്കാട് ജില്ലയിൽ ജനിച്ചവർ വർഗ്ഗം:ആയുർവ്വേദ ചികിൽസകർ വർഗ്ഗം:ആയുർവേദാചാര്യന്മാർ വർഗ്ഗം:കോവിഡ്-19 മൂലം മരിച്ചവർ
റാഫേൽ ലൊസാനോ ഹെമ്മർ
ഇലക്ട്രോണിക് ഉപകരണങ്ങളാൽ നിരവധി വിന്യാസങ്ങളൊരുക്കിയിട്ടുള്ള മെക്‌സിക്കൻ കലാകാരനാണ് റാഫേൽ ലൊസാനോ ഹെമ്മർ(ജനനം : 1967). കാനഡയിലെ മോൺട്രെയാലിലും സ്പെയിനിലെ മാഡ്രിഡിലും കേന്ദ്രീകരിച്ച് പ്രവർത്തിക്കുന്നു. സർവൈലൻസ് പോലുള്ള അതിനൂതനസാങ്കേതിക വിദ്യകളെ അട്ടിമറിക്കുന്ന പൊതു പ്രതിഷ്ഠാപനങ്ങളാണ് റഫായേൽ ലൊസാനോ - ഹെമ്മറിന്റെ കലാസൃഷ്ടികൾ. നമ്മുടെ കാലത്തെ നിർണ്ണയിക്കുന്ന വൈജ്ഞാനിക-സർവൈലൻസ് ശൃംഖലകളെ പ്രതിഫലിപ്പിക്കുന്നവയാണ് ഹെമ്മറിന്റെ സൃഷ്ടികൾ. കാഴ്ചക്കാരെ പങ്കാളികളാക്കുന്ന കലാസൃഷ്ടികളാണ് ഇവയിൽ പലതും.
ജീവിതരേഖ
മെക്സിക്കോയിൽ ജനിച്ച റാഫേൽ ഭൗതിക രസതന്ത്രത്തിൽ ബിരുദം നേടി. 1985 ൽ കാനഡയിലേക്കു കുടിയേറി. രസതന്ത്രത്തിൽ ചില ഗവേഷണങ്ങളിൽ മുഴുകുകയും ജേണലുകളിൽ ശാസ്ത്ര ലേഖനങ്ങൾ പ്രസിദ്ധപ്പെടുത്തുകയും ചെയ്തെങ്കിലും പിന്നീട് കലാ പ്രവർത്തനങ്ങളിലേക്കു തിരിഞ്ഞു. ലോകത്തിന്റെ പല ഭാഗങ്ങളിൽ നിരവധി ഇലക്ട്രോണിക് പ്രതിഷ്ഠാപനങ്ങൾ സൃഷ്ടിച്ചു. കാഴ്ചക്കാരന് നിരന്തര സംവാദത്തിന്റെ അനന്ത സാദ്ധ്യതകളാണ് റാഫേലിന്റെ സൃഷ്ടികൾ നൽകുന്നത്. വൈവിദ്ധ്യമാർ ദൃശ്യ - ശ്രാവ്യ സാങ്കേതിക വിദ്യകൾ അദ്ദേഹം പ്രയോജനപ്പെടുത്തുന്നു. കവി ഒക്ടോവിയോ പാസിന്റെ  അർദ്ധസഹോദരന്റെ പുത്രനാണ്.
കൊച്ചി-മുസിരിസ് ബിനാലെ 2014
ലഘുചിത്രം|റാഫേൽ ലൊസാനോ ഹെമ്മറിന്റെ 'പാൻ- ആൻതം' എന്ന വിന്യാസത്തിന്റെ ഒരു ഭാഗം ഇദ്ദേഹത്തിന്റെ 'പാൻ- ആൻതം' എന്ന വിന്യാസം 2014 ലെ കൊച്ചി മുസിരിസ് ബിനലെയുടെ ഭാഗമായി ഡേവിഡ് ഹാളിൽ പ്രദർശിപ്പിച്ചിരുന്നു. പാൻ ആന്തെം (2014) ലോകരാഷ്ട്രങ്ങളുടെ സൈനിക ചെലവുകളെ ആസ്പദമാക്കുന്ന ഒരു ശബ്ദസംവിധാനമാണിത്. ഒരു ചുമരിൽ നിരത്തി ഘടിപ്പിച്ചിരിക്കുന്ന സ്പീക്കറുകളിൽ നിന്നു രാജ്യങ്ങളുടെ ദേശീയഗാനങ്ങൾ കേൾക്കാം. കാഴ്ചക്കാരന്റെ സ്ഥാനമനുസരിച്ച് വ്യത്യസ്ത ദേശങ്ങളുടെ ദേശീയഗാനങ്ങൾ കേൾക്കാം. ദേശരാഷ്ട്രങ്ങളുടെ സൈനിക ചെലവുകളുടെ അടിസ്ഥാനത്തിലാണ് സ്പീക്കറുകൾ ക്രമീകരിച്ചിരിക്കുന്നത്. ഇടതുവശത്ത് സൈന്യങ്ങളേയില്ലാ രാജ്യങ്ങളായ കോസ്റാറീക്ക, ഐസ് ലാന്റ്, അൻഡോറ എന്നിവയിൽ തുടങ്ങി വലതു വശത്ത് അമേരിക്ക വരെയെത്തുന്നു ഈ നിര.
പുറം കണ്ണികൾ
വർഗ്ഗം:മെക്സിക്കൻ കലാകാരന്മാർ വർഗ്ഗം:1967-ൽ ജനിച്ചവർ
പാസി മഡോണ
ഡൊണാറ്റെല്ലോ സൃഷ്ടിച്ച ചതുരാകൃതിയിലുള്ള "സ്റ്റിയാസിയാറ്റോ" മാർബിൾ റിലീഫ് ശില്പമാണ് പാസി മഡോണ. 1425-1430 കാലഘട്ടത്തിൽ, ഡൊണാറ്റെല്ലോ മൈക്കലോസോയുമായുള്ള സഹകരണത്തിന്റെ തുടക്കത്തിൽ ഫ്ലോറൻസിലെ പാലാസോ പസ്സി ഡെല്ലാ കോംഗിയൂറയിൽ ഇത് സ്വകാര്യ ഭക്തിക്കായി നിർമ്മിച്ചതാകാം. ഇത് വളരെ ജനപ്രിയമായിരുന്നു കൂടാതെ നിരവധി പകർപ്പുകളിൽ അറിയപ്പെടുന്നു.
മുക്കാൽ ഭാഗം നീളമുള്ള കന്യകാമറിയം ക്രിസ്തുവായ കുട്ടിയെ കൈകളിൽ പിടിച്ചിരിക്കുന്നു. രണ്ടുപേരെയും ഹാലോകളാൽ കാണിച്ചിട്ടില്ല പകരം അവരുടെ ആർദ്രവും തീവ്രവുമായ അടുപ്പത്തിന് ഊന്നൽ നൽകികൊണ്ട് ബൈസന്റൈൻ ആർട്ടിലെ എലൂസ-ടൈപ്പ് ഐക്കണിലൂടെ പ്രമേയം വിപുലീകരിക്കുന്നു. കുട്ടി അമ്മയുടെ അടുത്തേക്ക് കൈ നീട്ടുന്നു. പക്ഷേ അവരുടെ രണ്ട് ആശയ പ്രകാശനം ദുഃഖകരമാണ്. കന്യക തന്റെ മകന്റെ ഭാവി കഷ്ടാനുഭവത്തെ പ്രതിഫലിപ്പിക്കുന്നു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ദൗലത് ബെഗ് ഓൾഡി
ലഡാക്കിന് സമീപമുള്ള ഇന്ത്യൻ ഭൂപ്രദേശമാണ് ദൗലത് ബെഗ് ഓൾഡി. സമുദ്രനിരപ്പിൽനിന്ന് 16,700 അടി ഉയരത്തിലുള്ള ഈ സ്ഥലത്താണ് ലോകത്തെ ഏറ്റവും ഉയർന്ന വിമാനത്താവളമുള്ളത്. 1962ലെ യുദ്ധകാലത്താണ് ഇന്ത്യ ഇവിടെ വിമാനത്താവളം സ്ഥാപിച്ചത്.
2013 ലെ ചൈനീസ് കടന്നു കയറ്റം
2013 ഏപ്രിൽ 15 ന് ലഡാക്കിന് സമീപമുള്ള ദെപ്‌സാങ് താഴ്‌വരയിൽ ഇന്ത്യയുടെ ഭൂഭാഗത്ത് 10 കിലോമീറ്റർ ഉള്ളിൽക്കടന്ന് ചൈന പോസ്റ്റ് സ്ഥാപിച്ചു. ദൗലത് ബെഗ് ഓൾഡിയിലെ ഇന്ത്യയുടെ നിർമിതികൾ നീക്കം ചെയ്യണമെന്നായിരുന്നു ചൈനയുടെ ആവശ്യം. നേർക്കുനേർ നിലയുറപ്പിച്ചിരുന്ന ഇന്ത്യയുടെയും ചൈനയുടെയും സൈനികർ, ഇരുരാജ്യങ്ങളുടെയും പ്രതിനിധികൾ പങ്കെടുത്ത ഉന്നതതല യോഗത്തിൽ ഉണ്ടായ ധാരണയെ തുടർന്ന് പിന്മാറി. രണ്ട് ചൈനീസ് ഹെലികോപ്റ്ററുകൾ ഇന്ത്യയുടെ ആകാശ മേഖലയിലേക്ക് കടന്നു കയറി, ചൈനീസ് പോസ്റ്റിലെ പട്ടാളക്കാർക്ക് ആഹാരവും മറ്റും എത്തിച്ചിരുന്നു.
അവലംബം
വർഗ്ഗം:ഇന്ത്യ-ചൈന ബന്ധം
കലാമണ്ഡലം രാജലക്ഷ്മി
കേരളീയയായ നർത്തകിയാണ് കലാമണ്ഡലം രാജലക്ഷ്മി. മോഹിനിയാട്ടം, കുച്ചിപ്പുടി എന്നീ നൃത്ത ഇനങ്ങളിൽ വിദഗ്ദ്ധയാണ്. കേരള കലാമണ്ഡലത്തിൽ 1984 മുതൽ മുപ്പതു വർഷത്തോളം കുച്ചിപ്പുടി അധ്യാപികയായിരുന്നു. 2019 ൽ കേരള സംഗീതനാടക അക്കാദമി പുരസ്കാരം ലഭിച്ചു. ദൂരദർശനിലെ എ ഗ്രേഡ് ആർട്ടിസ്റ്റാണ്. സ്വദേശത്തും വിദേശത്തും നിരവധി വേദികളിൽ നൃത്താവതരണം നടത്തിയിട്ടുണ്ട്.
ജീവിതരേഖ
എറണാകുളത്തെ ആലുവ സ്വദേശിയാണ്. ഏരൂർ ഗവ ഹൈസ്കൂളിലും സെന്റ് ഫ്രാൻസിസ് സ്കൂളിലും ഫാക്റ്റ് ഹൈസ്കൂളിലുമായിരുന്നു പഠനം. പന്ത്രണ്ടാം വയസ്സു മുതൽ കലാമണ്ഡലത്തിൽ പഠനമാരംഭിച്ചു. കലാമണ്ഡലം സത്യഭാമ, കലാമണ്ഡലം ലീല എന്നിവരുടെ ശിഷ്യയാണ്. പതിനേഴാം വയസ്സിൽ വിവാഹനന്തരം ആലുവയിലേക്കു താമസം മാറി. കലാമണ്ഡലം ചന്ദ്രികയുടെ പക്കൽ കുച്ചിപുഡി അഭ്യസിച്ചു. പിന്നീട് ആന്ധ്രയിലെ എലൂരിലെ വേദാന്തം പ്രഹ്ളാദ ശർമ്മയുടെ പക്കൽ വിദഗ്ദ്ധ പരിശീലനം നേടി. 1984ൽ കുച്ചിപുഡി കേരള കലാമണ്ഡലത്തിൽ പഠന വിഷയമായതോടെ അവിടെ അധ്യാപികയായി.
അവലംബം
വർഗ്ഗം:മോഹിനിയാട്ടം നർത്തകർ വർഗ്ഗം:കുച്ചിപ്പുടി കലാകാരന്മാർ വർഗ്ഗം:കേരള സംഗീതനാടക അക്കാദമി പുരസ്കാരം ലഭിച്ചവർ
ഉഷാദേവി ബോസ്ലെ
ഉഷാദേവി ബോസ്ലെ 1949ൽ ജനിച്ച ഒരു ഇന്ത്യൻ ഗണിത ശാസ്ത്രജ്ഞയാണ്. വാമൻറാവു ചിന്ധുജിയുടേയും സുശീല പട്ടീലിന്റേയും മകളായി 1949 മാർച്ച് 30 ന് ഭാരതത്തിലെ ധുലെയിൽ ജനിച്ചു
ജീവിതം
അവർ ബിരുദം നേടിയത്പൂനെ സർവകലാശാല, ശിവാജി സർവകളാശാല, ടാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ച് എന്നിവിടങ്ങളിൽ നിന്നാണ്.
പുറത്തേക്കുള്ളകണ്ണികൾ
വർഗ്ഗം:ഇന്ത്യൻ ഗണിതശാസ്ത്രജ്ഞർ വർഗ്ഗം:1946-ൽ ജനിച്ചവർ വർഗ്ഗം:മാർച്ച് 30-ന് ജനിച്ചവർ
മുഹമ്മദ് റിയാസ്
ലഘുചിത്രം|മുഹമ്മദ് റിയാസ് (ഇടത്) [[ജഗ്ബീർ സിങ് (വലത്)]] ഇന്ത്യൻ നാഷണൽ ഹോക്കി ടീമിന്റെ മുൻ ക്യാപ്റ്റനായിരുന്നു മുഹമ്മദ് റിയാസ് നബി (ജനനം: 1972 മേയ് 5). 1996, 2000 ഒളിമ്പിക്സിൽ ഇന്ത്യയെ പ്രതിനിധീകരിച്ചു കളിച്ചിരുന്നു. 1998 ൽ അർജുന അവാർഡ് കരസ്ഥമാക്കി. 2012 ൽ നടന്ന ലണ്ടൻ ഒളിമ്പിക്സിൽ ഇന്ത്യൻ ഹോക്കി ടീമിന്റെ കോച്ചായിരുന്നു അദ്ദേഹം.
കായിക ജീവിതം
ഇന്ത്യ ആതിഥ്യം വഹിച്ച 1982 ലെ ഏഷ്യൻ ഗെയിംസിൽ നിന്ന് പ്രചോദനം ഉൾകൊണ്ട് മുഹമ്മദ് റിയാസ് ഹോക്കി പരിശീലനം ആരംഭിച്ചു. 1990-2000 കാലയളവിൽ ഇന്ത്യയെ പ്രതിനിധീകരിച്ച് നിരവധി ഹോക്കി മത്സരങ്ങൾ കളിച്ചിരുന്നു.
ഹോക്കി ലോകകപ്പ്
1994 ൽ സിഡ്നിയിൽ വെച്ചുനടന്ന ലോകകപ്പിൽ റിയാസ് മത്സരിച്ചിരുന്നു. ഈ മത്സരത്തിൽ അദ്ദേഹം 2 ഗോളുകൾ നേടിയിരുന്നു. 1998 ൽ നെതർലന്റ്സിൽ വെച്ചുനടന്ന പുരുഷ ഹോക്കി ലോകകപ്പിൽ മത്സരിച്ച് 1 ഗോൾ നേടി.
ഒളിമ്പിക്സ്
1996 അറ്റ്‌ലാന്റയിൽ നടന്ന ഒളിമ്പിക്സിലും, 2000 സിഡ്നിയിൽ നടന്ന ഹോക്കി ഒളിമ്പിക്സിലും അദ്ദേഹം മത്സരിച്ചിരുന്നു.
ഏഷ്യൻ ഗെയിംസ്
1994 ഹിരോഷിമയിൽ നടന്ന ഏഷ്യൻ ഗെയിംസിലും, 1998 ലെ ബാങ്കോക്ക് ഏഷ്യൻ ഗെയിംസിലും അദ്ദേഹം മത്സരിച്ചിരുന്നു.
പരിശീലകനായി
പന്ത്രണ്ട് വർഷത്തോളം ഹോക്കിയിൽ സജീവമായ അദ്ദേഹം ഒരു പരിശീലകനാകാൻ തീരുമാനിച്ചു. പട്ട്യാല, പഞ്ചാബ് എന്നിവിടങ്ങളിലെ നാഷണൽ ഇൻസ്റ്റിറ്റ്യൂട്ട് ഓഫ് സ്പോർട്ട്സിൽ ഒരു വർഷത്തെ ഡിപ്ലോമ കോഴ്സ് പഠനം പൂർത്തിയായി. 1998 മുതൽ പരിശീലകനായി ആയി മുഹമ്മദ് റിയാസ് ഇന്ത്യൻ ടീമിന്റെ ഒപ്പം തുടർന്നു. 2012 ൽ നടന്ന ലണ്ടൻ ഒളിമ്പിക്സിൽ ഇന്ത്യൻ ഹോക്കി ടീമിന്റെ സഹ പരിശീലകനായിരുന്നു അദ്ദേഹം.
അവലംബങ്ങൾ
വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:1972-ൽ ജനിച്ചവർ വർഗ്ഗം:തമിഴ്നാട്ടിൽ നിന്നുള്ള ഒളിമ്പ്യന്മാർ